text:
Tórshavnar býráð hevur á fundi í kvøld samtykt at fara undir nýggjan musikkskúla. Bæði mentamálanevnd og fíggjarnevnd mæltu býráðnum til at taka undir við arbeiðstøkusáttmála og játta alla íløguna beinanvegin. Kostnaðurin verður slakar 100 milliónir krónur.
Hetta verður eitt risastig fram á leið fyri Musikkskúlan og tey tónleikahugaðu í Havn, sum higartil hava havt miðstøð í einum gomlum elementskúla á Frúutrøð. Ætlanin var upprunaliga at byggja við Norðurlandahúsið og Kringvarpið, men hetta var broytt í farnu býráðssetu.
Skúlin verður bygdur úti við Landavegin, heiman fyri Skúlan á Fløtum og Glasir, og gjørdur av einslistum eftir drúgt samstarv millum arkitekt, umsiting og umboð fyri skúlan. Teknistovan hjá Mayfinn Norðoy hevur teknað og fer at hava eftirlitið.
Húsavarðatænastan hjá Sámal Erik Hentze fer at byggja.
Hetta hevur verið eitt drúgt mál. Í hesum umfarinum varð málið reist í býráðsnevndum í december 2009. Tá høvdu allir flokkar til valið í 2008 sagt seg taka undir við at byggja nýggj hús til Tórshavnar Musikkskúla. Síðani hava verið mangir leikir.
Valið 2012 fór aftur um, uttan at nakar skúli kom, men hann tóktist vera á trappunum. Men valskeiðið eftir fór ein meiriluti av breiða samstarvinum at flyta skúlan higar og hagar. Hann endaði við at vera staðsettur við Landavegin, men ivi var framvegis um sjálva byggingina.
Nú verður loksins farið undir hendan skúlan, sum fer at koma teimum ungu tónleikahugaðu væl við. Hann verður eisini kærkomin hjá teimum mongu, sum læra frá sær á Musikkskúlanum. Í skúlanum verða mong serhølir til tónleikafrálæruna og ein hampiliga stór høll til størri tónleikaframførslur.
Nýggi Musikkskúlin verður fíggjaður við 26 mió. kr. í 2017, 45 mió kr. í 2018 og 18 mió. kr. í 2019.


c: text/html

text:
Løgtingsformaðurin kundi mikudagin boða Løgtinginum frá, at Sirið Stenberg hevði tikið aftur uppskotið um at lækka tilskotið til heilivág. Hon hevur í staðin funnið neyðuga peningin á óbrúktum játtanum.
– Eg eri ógvuliga fegin um, at tað er eydnast at finna pening á onkrari játtan, sum kortini ikki verður brúkt í ár, soleiðis at tað ikki verður neyðugt at minka tilskotið til heilivág. Tað smakkaði mær sera illa at bera uppskotið í tingið, men nú havi eg funnið eina loysn, og uppskotið er tikið aftur.
Tað sigur Sirið Stenberg, heilsumálaráðharri, ið ikki dylur, at tað er henni ein stórur lætti at sleppa undan at leggja eyka byrðar á fólk, ið hava tørv á heilivági.
Bundin av fíggjarlógini
Eftir at Løgtingið eftir tilmæli frá fíggjarnevndini hevði samtykt at skerja Heilsutrygd við 1,5 milliónum krónum á fíggjarlógini fyri í ár, sá heilsumálaráðharrin annars onga aðra loysn, enn at lækka tilskotið til heilivág, soleiðis at brúkarin skuldi rinda meira.
Tí hon fann ikki pengarnar aðrastaðni á hennara kontum, og hevði hon bara latið staðið til og tilvitað farið út um sína játtan, hevði hon framt brot á lógina um ábyrgd landsstýrismanna. Tað hevði sannlíkt kostað henni landsstýrissessin.
Tískil var eitt uppskot um at minka tilskotið til heilivág millum tey nógvu lógaruppskotini, sum vórðu borin í Løgtingið 7. mars, ið var seinasta freist at leggja mál fyri tingið í hesi tingsetuni.
Men nú hevur heilsumálaráðharrin altso kortini megnað at funnið neyðugu pengarnar, og á tingfundinum mikudagin kundi løgtingsformaðurin sostatt boða frá, at Sirið Stenberg hevði tikið uppskotið aftur.

robotstxt: allowed

filter: keep


text:
Helgi Dam Ziska
Helgi Dam Ziska (føddur 27. juli 1990 í Havn) er til nú (2016) besti føroyski telvarin nakrantíð. Hann er einasti føroyingur, ið hevur vunnið sær stórmeistaraheitið. Tað gjørdi hann á Talvolympiaduni 2016 í Baku, tá ið hann vann á Jose Daniel Gemy úr Bolivia.[1]
Innihaldsyvirlit
- 1 Lívsleið innan talv
- 2 Heiður
- 3 Keldur
- 4 Slóðir úteftir
Lívsleið innan talv[rætta | rætta wikitekst]
Helgi byrjaði at telva sum smádrongur. Tá ið táverandi heimsmeistarin í talvi, Garry Kasparov, vitjaði í Føroyum, var Helgi 10 ára gamal og longu sera áhugaður í talvi. Helgi var líka við at súkkla á heimsmeistaran, tá ið Karparov og táverandi føroyski mentamálaráðharrin Tórbjørn Jacobsen og táverandi formaður í Talvsambandi Føroya gingu yvirum vegin Niels Finsensgøtu við Viðarlundina í Havn. Helgi vann unglinga FM í talvi í 2004, tá var hann 13 ára gamal. Hann segði í samrøðu við Suna Merkisstein í útvarpssending hjá Kringvarpi Føroya, at hann minnist, at hann tá hevði sagt við Tórð Mikkelsen hjá Kringvarpinum, at hann setti sær sum mál at gerast altjóða stórmeistari í talvi. Tveir av vinmonnum hansara, ið sótu beint við, hildu hann vera øran í høvdinum at seta sær so høg mál.[2]
Í august 2013 vann Helgi sín fyrsta GM norm, tá hann luttók í kapping í Riga í Lettlandi. Tað var fyrsta stigið á leiðini móti stórmeistaraheitinum, fyri at gerast stórmeistari skuldi hann vinna GM normin tríggjar ferðir. Ongin annar føroyingur hevur nakrantíð vunnið henda normin fyrr, so Helgi skrivaði søgu í føroysku talvsøguni við at gerast fyrsti føroyingur nakrantíð, ið hevur vunnið ein GM norm í talvi. Tá ein dagur var eftir av kappingini í Riga, hevði Helgi fingið 5,5 stig, vunnið trý talv og spælt fimm ferðir javnt. Hetta var nokk til at tryggja honum fyrsta GM normin.[3] Gott trý ár seinni eydnaðist tað Helga at vinna stórmeistaraheitið. Tað hendi á Talvolympiaduni 2016 í Baku, tá ið hann vann á Jose Daniel Gemy úr Bolivia.[1]
Talv-OL 2016 í Baku[rætta | rætta wikitekst]
Í 2016 luttók Helgi Dam Ziska á Talvolympiaduni í Baku saman við John Rødgaard, Jóan Hendrik Andresen og Sjúrður Thorsteinsson. Føroyar vunnu 3-1 á Suðursudan.[4] Føroyar fingu eitt stig í dystinum móti Bulgaria. Helgi Dam Ziska og John Rødgård telvaðu javnt á ávikavist 1.- og 2. borði, Helgi fekk remis ímóti Veselin Topalov, ið júst tá var nummar tíggju í heiminum og fyrrverandi heimsmeistari. John Rødgård fekk við svarta fólkinum eisini remis móti øðrum sterkum stórmeistara.[5] Føroyar vunnu 3½-½ á Jersey í triðja umfari á talvolympiaduni.[6]
Vann smálandakapping í 2016[rætta | rætta wikitekst]
Í apríl 2016 luttók Helgi í smálandakapping í Luksemborg fyri einstaklingar. Kappingin nevndist á enskum: European Small nations Individual Chess championship 2016. Tað var eitt umboð fyri hvørja smátjóð í Evropa, ið luttóku, umframt at vertstjóðin hevði ein eyka telvara og so var ein eyka ið kom við uppá eitt wild card. Allir telvaðu móti øllum. Tá ið eitt umfar var eftir, lá Helgi á odda við einum hálvum stigi. Seinasta dagin vann hann sítt talv og endaði kappingin tí við, at Helgi vann einstaklingatalvkappingina.[7] Helgi verður tí við í World Cup 2017 í Tbilisi í Georgia, har tað verður kappast um rættin at bjóða heimsmeistaranum í talvi av.[8] Áðrenn kappingina hevði Helgi ratingtalið 2539,[9] og eftir kappinga var ratingtalið 2542.[10]
Talv OL 2014 í Tromsø[rætta | rætta wikitekst]
Helgi luttók á Talv OL í Tromsø í august 2014. Áðrenn kappingin byrjaði hevði Helgi 2507 stig og heitið IM. Hann hevði møguleikan at fáa stórmeistaraheitið á Talv-OL 2014. Hinir á føroyska talvlandsliðnum, sum luttóku á talvolympiaduni vóru: IM John Arni Nilssen (2322), IM John Rødgaard (2361), Olaf Berg (2320) og føroyameistarin frá Talv-FM 2014, Høgni Egilstoft Nielsen (2256). Finnbjørn Vang var ferðaleiðari. Áðrenn Talv-OL 2014 byrjaði, var føroyska liðið styrkismett sum nummar 72 av 178 liðum.[11]
Smálandakapping í Monako 2013[rætta | rætta wikitekst]
Smálandakapping var í talvi í Monako síðst í november 2013. Føroyska liðið fekk eina góða byrjan við at vinna 3-1 á Luksemburg 25. november. Helgi vann greiðan sigur við hvíta fólkinum á fyrsta borði móti Phillippe Leinster.[12] Tann 26. november vunnu føroyingarnir 3½-½ móti Kypros.
Talv OL 2012[rætta | rætta wikitekst]
Helgi Dam Ziska luttók á Talv-OL í Istanbul í september 2012. Teir fingu besta úrslit higartil, um hugt veður eftir, hvussu nógv prosent teir vunnu, teir vunnu 56% av leikunum, sum teir telvaðu. Føroyar endaði sum nummar 68 av 157 londum. Áðrenn kappingina var Føroyar mett til at vera á einum 74. plássi. Føroyar fekk í alt 24½ stig av 44 møguligum. Teir vunnu fimm dystir, taptu fýra og telvaðu tveir javnt. Helgi Dam Ziska (1. borð) var toppskjútti við 6½ stigi. Armenia vann kappingina.[13] Helgi vann móti Abdalsalam Abubukr úr Sudan, Fancy Stuar úr Papua Ný Gunea, Blijstra Wim úr Hálendsku Antillunum, og móti Wynn Zaw Htun úr Myanmar. Helgi leikti javnt móti GM Mchedlishvili Mikheil úr Georgia, IM Dive Russell úr Ný Sælandi og móti Gruenfeld Yehuda úr Ísrael. Hinir føroyingarnir sum luttóku á Talv-OL 2012 vóru: IM John Arni Nilssen, IM John Rødgaard, Jóan Hendrik Andreasen og Rógvi Egilstoft Nielsen.Helgi gjørdist samanlagt nummar 96 av øllum telvarunum, um hugt verður at stigum og nummar 120 tá hugt verður at prosentum (hetta sæst á yvirlitið yvir topp-150 av bestu telvarunum á Talv-OL 2012, trýst á "According points" við "Best players").[14]
Talv EM 2011[rætta | rætta wikitekst]
Helgi Dam Ziska luttók á Europameistara talv stevnuni í Frankaríki í apríl 2011. Helgi fekk sera góð úrslit og var líka við at vinna sær tittulin GM (Stórmeistari). Helgi gjørdist nummar 86 í Europa við 6,5 stigum, frammanfyri 80 stórmeistarar (GM) í Europa. Vinnari gjørdist Vladimir Potkin úr Russlandi við 8,5 stigum. Áðrenn kappingina var Helgi styrkismettur nummar 196 av 400 telvarum.[15]
Talv OL 2010[rætta | rætta wikitekst]
Helgi Dam Ziska var ein av føroysku telvarunum, sum luttók á Talvolympiaduni í Russlandi í september 2010. Føroyska talvlandsliðið var seedað sum nummar 83. Telvararnir á føroyska landsliðnum til OL 2010 eru:
- IM Helgi Dam Ziska
- IM John Rødgaard
- FM Carl Eli Nolsøe
- IM Olaf Berg (hann fekk heitið IM undir Talv Olympiaduni í Russlandi)[16]
- Jóan Hendrik Andreasen
Norðurlendskur meistari[rætta | rætta wikitekst]
Helgi Dam Ziska luttók í norðurlendskari talvkapping um norðurlandameistaraheitið í februar 2009. Helgi Dam Ziska vann kappingina við 5 stigum. Tað var sama stigatal sum svenski altjóða meistarin Erik Blomqvist, men hann vann tí hann hevði havt sterkari mótstøðu enn sviin.[17]
Vann bronsu á Heini Olsen Memorial kapping í Klaksvík 2010[rætta | rætta wikitekst]
Helgi Dam Ziska luttók í talvkapping í Klaksvík í juli 2010. Kappingin varð nevnd Heini Olsen Memorial til minnis um føroyska telvaran Heina Olsen, sum doyði sama árið. Vinnararnir av kappingini vóru hesir:
- 1 GM Henrik Danielsen úr Íslandi, 7 stig
- 2 GM Gawain Jones úr Onglandi, 7 stig
- 3 IM Helgi Dam Ziska úr Føroyum, 6 stig
Heiður[rætta | rætta wikitekst]
Ársins Telvari[rætta | rætta wikitekst]
Helgi Dam Ziska varð valdur til Ársins Telvara 2010, og var tað fjórða árið á rað, at hann fekk henda heiður.[18]
[rætta | rætta wikitekst]
Helgi Dam Ziska vann heiðurin Ársins Ítróttarnavn 2006, sum Kringvarpið skipaði fyri á hvørjum ári til 2009, tá svimjarin Pál Joensen hevði vunnið heiðurin trý ár á rað. Onnur sum vóru nomineraði í 2006 árið vóru: Heidi Andreasen, Elspa Mørkøre, Katrin Olsen og B36.[19] Helgi var bert 16 ára gamal, tá hann vann heiðurin Ársins ítróttarnavn.[20]
Keldur[rætta | rætta wikitekst]
- ↑ 1.0 1.1 Hansen, Jóannes (12. september 2016). "Helgi er stórmeistari!!". in.fo. http://www.in.fo/itrottur/sport-detail/helgi-er-stormeistari/?L=bxwunuabam.png&cHash=546d94afaca427384f2af2db3e2b09de. Heintað 12. september 2016.
- ↑ kvf.fo - Ætlar at gerast stórmeistari, Suni Merkistein, 19. juli 2012.
- ↑ In.fo, Helgi hevur vunnið GM norm
- ↑ "Talv OL: Føroyar Vunnu fyrsta dystin". Portal.fo. 2. september 2016. http://portal.fo/talv+ol+foroyar+vunnu+fyrsta+dystin.html. Heintað 6. september 2016.
- ↑ "Talv OL: Eitt stig móti Bulgaria". Portal.fo. 3. september 2016. http://portal.fo/talv+ol+eitt+stig+moti+bulgaria.html. Heintað 6. september 2016.
- ↑ Láadal, Leif (5. september 2016). "Stórsigur á Jersey og so er tað Ísland í dag". Dimma.fo. http://www.dimma.fo/basic-content/talv-island/. Heintað 6. september 2016.
- ↑ vp.fo - Helgi Dam Ziska kvalifiserað seg til 2017 World Cup
- ↑ in.fo - Helgi er bestur í Europa
- ↑ fide.com - European Small Nations Chess Championship 2016
- ↑ ratings.fide.com - FIDE Chess Profile
- ↑ in.fo, Stinnir føroyingar telva OL í Tromsø
- ↑ sportal.fo, Talv: Føroyar vunnu á Luksemburg
- ↑ Sportal.fo, Føroyar nummar 68
- ↑ Úrslit frá Talv-OL 2012, Føroyar
- ↑ Sportal.fo, Helgi smæðist ikki Evropa
- ↑ Sportal.fo
- ↑ Sportal.fo
- ↑ FaroeChess.com
- ↑ Planet.portal.fo
- ↑ FIDE.com, World Chess Federation
Slóðir úteftir[rætta | rætta wikitekst]
- FaroeChess.com, Talvsamband Føroya
- Results.chessolympiad.com, Úrslit frá Talv Olymiaduni 2012


text:
Flúgvaradrakt frá Mikk-Line, std. 74-128
Kampagnuprísir!
Flúgvaradraktirnar frá Mikk-Line eru av teimum allar bestu.
Til og við std. 92 hevur draktin tvey lynlás framman, og ikki bara eitt sum á myndini.
Tær eru lættar og góðar at vera í. Allíkavæl verja tær væl móti kulda. Tær eru vind- og vatntættar, og hóast hetta eru tær "åndbare". Hetta er gott serliga hjá børnum, sum altíð eru heit.
Draktirnar tola eitt vatnsúlutrýst á 8000 mm. Hetta merkir, at tær eru sera vatntættar.
Draktirnar hava eisini neyðug endurskyn, so børnini síggjast í myrkri.
Vørunummar: 1190 223 Oxford campaign suit, 1190 223 Pastel Blue, Mikk-Line


text:
Hevði tað so bara verið við tí. Nei, nýggjasti Vencilin, hin 16. í røðini, er so fullur av tramanskapi og øðrum vandamiklum tilfari, at ritstjórarnir, fyri fyrstu ferð síðan Vencil Nr. 4 kom út í 2008, hava kent seg noyddar sjálvir at ávara lesaran longu á permuni: hesin Vencil er stutt sagt skaðiligur!
Tað var annars ikki ætlanin, at Vencil 16. skuldi enda soleiðis. Satt at siga skuldi ongin Vencil 16. koma, tí avgerðin var tikin at leggja árarnar inn og gevast. Men so hendi tað, sum ongin hevði kunnað sæð fyri sær: við eitt stóðu tekstir í røð fyri at sleppa at verða lisnir í Vencili, og tá var onki annað at gera enn at rógva afturáaftur!
Sum hálvsagt longu er, so er hesin 16. í røðini fullur av tilfari, sum ikki so væl tolir dagsins ljós. Men dygdini feilar onki, og úrvalið av tekstum hevur ongantíð áður verið størri enn tað sama. Umframt søgur og yrkingar, eru eisini ein teknisøga, tvey kvæði, ein vísindagrein og ein sangur við í hesum 176 síður langa Vencli.
Snýt ikki teg sjálva/-n fyri nýggjan dygdarskaldskap á føroyskum, nú jólini royna at lokka teg við øllum hugsandi syndigum innstøkkum og umlopsgerðum. Halt fast! Halt Vencil! Ella halt tær oman/niðan/yvir/út/inn í nærmasta bókahandil at keypa tær hann, antin til tín sjálvs ella til gávu, men minst til, legg hann ikki ov nær jólatrænum.
Vencil Nr. 16/2015, Innihaldsyvirlit >>
AÓD/OMR


text:
Sverri Egholm
23.09.2017 - 19:20
Tíðindi > Uttanlands > Annað
USA hevur sent bumbuflogfør saman við stríðsflogførum móti Norðurkorea, sum svar uppá “ábyrgdarleysu atferðina” hjá einaveldinum við Kim Jong-un.
Tað skrivar dr.dk, sum siterar Reuters.
Bumbuflogfarið, eitt B-1B Lancer, og stríðsflogførini, sum fylgdu flogfarinum, skuldu vísa hvørjar hernaðarligar møguleikar forsetin Donald Trump hevur.
Norðurkorea gjørdi 3. september enn eina royndarkjarnorkuspreinging, og í august og september mánaða hava royndir verið gjørdar við rakettum, sum hava flogið yvir japanskum øki.
Amerikonsk flogfør hava ikki flogið so norðalig í 21. øld.
- Við hesum strika vit undir, hvussu álvarsligt vit halda ábyrgdarleysu atferðina hjá Norðurkorea verða, sigur ein talskvinna fyri amerikanska verjumálaráðið.
Í einari røðu á ST aðalfundinum týsdagin hótti Trump við at leggja Norðurkorea í oyði.


text:
TALA:
- Øll haldini hava fría talu í Føroyum.
- 8GB og 16GB kunnu tosa 20 tímar úr Føroyum og til nærum alt Evropa og aðrar 20 tímar í og úr nærum øllum Evropa.
- 32GB og 52GB kunnu tosa 40 tímar úr Føroyum og til nærum alt Evropa, USA/Kanada og Russland og aðrar 40 tímar í og úr nærum øllum Evropa, USA/Kanada og Russland.
SMS:
- Øll haldini hava frítt sms í Føroyum.
- 8GB og 16GB kunnu í alt senda 1000 sms bæði til, í og úr nærum øllum Evropa.
- 32GB og 52GB kunnu í alt senda 1000 sms til, í og úr nærum øllum Evropa, USA/Kanada og Russland.
DATA:
- 8GB kann brúka upp til 8GB av íroknaðu datamongdini í nærum øllum Evropa.
- 16GB kann brúka upp til 10GB av íroknaðu datamongdini í nærum øllum Evropa.
- 32GB og 52GB kunnu brúka upp til 10GB av íroknaðu datamongdini í nærum øllum Evropa, USA/Kanada og Russland.
Nærum alt Evropa er:
Andorra, Asorurnar, Áland, Belgia, Bulgaria, Danmark, Eysturríki, Estland, Finnland, Frankaríki, FØROYAR, Gibraltar, Gotland, Guernsey, Grikkaland, Grønland, Holland, Isle of Man, Isle of Wight, Italia, Jersey, Írland, Ísland, Kekkia, Kosovo, Kroatia, Kýpros, Lettland, Liktinstein, Litava, Luksemborg, Malta, Makedonia, Monako, Montenegro, Noreg, Portugal, Pólland, Rumenia, Serbia, Slovakia, Slovenia, Spania, Stórabretland, Sveis, Svøríki, Turkaland, Týskland, Ukraina og Ungarn.
USA, Kanada og Russland er:
Alaska, Amerikansku Jomfrúoyggjarnar, Hawaii, Kanada, Puerto Riko, Russland og USA.
Allir prísir eru uttan mvg.
Sí viðskiftatreytir her
Nærri kunning
Vilt tú hava nærri kunning um vinnuhaldini frá Føroya Tele, set teg so í samband við tín vinnukundaráðgeva her ella fyll oyðublaðið út í høgru síðu.
Víðarstilling
Boðtóni
Parkering
Vís nummar
Reiking uttanlands
Sperr
Mítt Net
Tvíkort
Kallstøða
Umstilling av fartelefon


text:
Tað var ikki gamalt, at grindamenn bíðaðu eftir fótbólti.
Men nýggjar tíðir, nýggir siðir.
Tí í kvøld gjørdi Karl Johansen, sýslumaður í Klaksvík, av, at seðlarnir frá grindadrápinum norðuri í Sundi seinnapartin ikki koma út fyrr enn hálvfinalan millum Portugal og Wales er liðug.
Og hann tekur longda leiktíð og brotssparkskapping, um tað kemur hartil.
Ársins fyrsta grind var uppá 43 hval, og tá liðugt var at merkja og telja upp, vóru 272 skinn at býta.
Av tí at grindin er so lutfalsliga lítil, verður bara býtt í drápspartar.


text:
Tað tykist vera ein veksandi trendur í ymsum býum í Evropa, at nú kanst tú keypa gomul, forfallin hús, ið standa tóm, fyri bert eina evru. Ensku býirnir Liverpool og Stoke-on-Trent og italski býurin, Gangni, byrjaði við hesum, fyri at skapa nýtt lív og fáa nýggjar skattgjaldarar í býin. Nú fylgir franski býurin og kommunan, Roubaix, við. Tað upplýsir DR.
Fyrr í tíðini var Roubaix høvuðsstaðurin fyri alla tekstilframleiðslu í Fraklandi. Býurin pumpaði av virksemi, hevði stórar verksmiðjur og nógv starvsfólk. Í dag minnir býurin um ein spøkilsisbý og ber spjaldrið "fátækasti býurin í Fraklandi". Arbeiðsloysið liggur um 30 prosent, og 45 prosent av íbúgvunum í býnum liva undir franska fátækramarkinum, ið er umleið 7300 danskar krónur.
Men hendan trupulleikan hevur býarstýri í kommununi, Roubaix, sett sær fyri at loysa. Ein liður í hesum er, at selja gomul, tóm og forfallin hús fyri eina evru. 7,5 danskar krónur. Eitt slíkt keyp kemur við treytum. M.a. bindir man seg til at vera búsitandi í kommununi næstu sjey árini eftir húsið er keypt, og húsið skal setast í stand fyri umleið hálva millión danskar krónur. Man skal eisini hava fast starv í økinum.
Nógv vísa á, at tað ikki tænir nøkrum endamáli, at selja hús fyri eina evru, um tú alíkavæl skalt brúka hálva millión uppá at seta húsini í stand. Býarstýri vísir tó á, at tað er munandi lættari at fáa lán uppá ístandsetan um tú hevur eitt húsaskeyti, heldur enn um tú bert hevur eina lága inntøku.
Franska kommunan byrjar við at seta 18 hús til sølu fyri eina evru í januar mánaða. Um alt gongur væl, eru fleiri hundrað hús eftir, ið eisini kunnu setast til sølu eftir sama prisi og somu treytum.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Tað verður entreprenørfelagið Falkon úr Saltnesi, sum skal breiðka 250 m av Agninum fyri Nes kommunu
Lisitatiónin var 5. oktober 2017 og í dag undirskrivaðu Falkon og Nes kommuna undir sáttmála.
9 arbeiðstakarar vóru bjóðaðir til at geva tilboð og 4 arbeiðstakarar lótu tilboð inn.
1. Falkon kr. 2.455.474.
2. JHR kr. 2.464.682.
3. RTS kr. 2.825.200.
4. Kreton kr. 3.060.500.
Afturat tilboðskostnaðinum kemur kostnaður fyri keyp av lendi, gøtulyktir og projektering.
Vegurin frá íbindingini í Nesveg og 250 m niðan, verður dagførdur og gongubreyt verður gjørd. Eftir dagføringina er koyrivegurin 6,0 m breiður og gongubreytin 1.5 m breið. Eisini verða nýggjar kloakk- og vatnleiðingar lagdar, eins og nýggj gøtuljós verða sett upp.
Arbeiðið byrjar seinni í ár og verður liðugt komandi summar.


text:
Nýskipan av heilsuverkinum og nýskipan av allari føroyskari fiskivinnu. Tað vóru stór mál á politisku dagsskránni í farnu viku, og tað er ymiskt hvussu tey eru móttikin. Bæði tykjast at røkka tvørtur um andstøðu og samgongu – og so eru tað nakrir tinglimir, sum hava fyri bara at vera ímóti allari nýhugsan yvirhøvur, uttan at koma við nøkrum uppbyggjandi mótspæli.
At tað endiliga eru tekin um, at vit kunnu endurskipa sjúkrahúsverkið, eru sanniliga tíðindi sum vilja nakað. Tað hevur annars verið ein oyðimarkargongd við hópin av álitum og arbeiðsbólkum, sum hvørja ferð eru kveistrað til viks av óttanum fyri, at alt vald skuldi savnast á Landssjúkrahúsinum. Nú tykist sum at landsstýriskvinnan hevur sett hol á nakað, sum breið undirtøka kann fáast fyri. Helst munnu tað vera døpru útlitini fyri alt sjúkrahúsverkið í síni heild, sum fær ábyrgdarfullar politikarar at rakna við. Hetta tykist borgarstjórin í Klaksvík eisini at hava sannað, og hevur gjørt tað geniala at spæla við, heldur enn bara at vera ímóti, og samstundis brúka eina væl grundaða menningarætlan fyri sjúkrahúsið í Klaksvík sum bul í argumentunum. Heldur enn at brúka ræðumyndir um, at alt fer at savnast í Havn og navnið á sjúkrahúsinum skal broytast, so verður hugt eftir innihaldinum, substansinum í málinum, og tað er alla æru vert. Har kundi Fólkaflokkurin lært nakað av Sjálvstýri. Saklig argument plaga at vinna á óseriøsari og niðurlagandi málageipan.
Fiskivinnunýskipanin, sum varð løgd fram í vikuni, bendir eisini á eina roynd at finna breiða semju. Samgongan kom við sínum útspæli, Sambandsflokkurin við sínum, og uppskotið, sum nú er sent til hoyringar, ber eisini bráð av hesum. Tað tykist fløkt og trupult at umsita, men hetta er ein roynd at finna breiða semju, og sum uttan iva kann snikkast saman til nakað skilagott, tá avtornar. Og aftur her, eins og í nýskipanaruppskotinum til sjúkrahúsverkið, so heldur Fólkaflokkurin bara upp á tað gamla, sum hevur víst seg ikki at virka. Ófatiligt at tað ber til at vera so lítið konstruktivur sum Fólkaflokkurin – tað kundi bent á, at flokkurin ikki megnar politiskt arbeiði, tá tað krevst meira enn bara at ráða sjálvur.


text:
Skatturin í fjør er nú uppgjørdur, og tølini vísa, at 21.912 fólk rindaðu tann skatt, tey áttu at rinda, hvørki meira ella minni. Tey fáa tískil ongan avlopsskatt og onga rokning fyri írestandi skatt, upplýsir TAKS.
16.215 fólk guldu ov nógvan skatt í 2016 og fáa tí skattin afturrindaðan. Talan er um tilsamans 46,6 mió. kr., sum verða fluttar á kontu tann 21. mars.
1.106 rindaðu ov lítið. Tey fáa í næstum eina rokning sendandi fyri írestandi skatt, samanlagt 3,3 mió. kr.
Tølini í ár líkjast nógv tølunum í fjør. Tá rindaðu 21.924 fólk rættan skatt, 15.649 fingu knappar 40 mió. kr. aftur, og 1.006 skuldu gjalda 2,4 mió. meira í skatti.
Tá ið ræður um avskopsskatt og írestandi skatt er galdandi, at avlopsskattur á minni enn 25 krónur verður ikki útgoldin, og írestandi skattur á minni enn 100 kr. verður ikki innkravdur, sigur TAKS.


text:
Snýr tað seg um størri rásarúm?
Tín familja kann hava tørv á størri fíggjarligum rásarúmi. At keypa hús, byggja ella byggja um er ein stór íløga, sum krevur umhugsni. Tað er eisini umráðandi at hava tað liviligt í gerandisdegnum.
Les meira
Snýr tað seg um at njóta lívið?
Tá ið arbeiðsárini eru liðug, fært tú betri stundir at njóta lívið. Tú kanst fara ta ferðina, tú droymdi um. Og hvat við bátinum, vakstrarhúsinum ella motorsúkkluni, tú altíð ynskti tær?
Les meira
Snýr tað seg um ein dreym?
Heimurin er víðopin og stórar upplivingar bíða eftir tær. Ætlar tú tær at lesa, fjakka ella okkurt heilt annað, so skilja vit tín tørv.Les meira
Snýr tað seg um at menna títt virki?
Gongur tú við einum hugskoti um, hvussu tú kanst menna títt virki, so tað veksur ella verður nakað heilt serligt?
Les meira


text:
Verkstova um menning av vevtænastum til Heldina
Sambært rundskrivi frá 2016 um Heldina er álagt øllum almennum stovnum, at alt samskifti av dátum til og frá almennum KT-skipanum framyvir skal koyra umvegis Heldina. Sum liður í hesum er av týdningi, at mennarar av hesum vevtænastum fáa neyðugar førleikar og vegleiðing til tess av standa fyri hesum arbeiði. Í hesum sambandi skipaði Heldin mikudagin hin 7. Juni 2017 fyri verkstovu um menning av vevtænastum til Heldina.
Bodnir til verkstovuna vóru mennarar av vevtænastum til skipanir hjá bæði almennum stovnum og privatum fyritøkum og endamálið við verkstovuni var at geva mennarum í føroysku KT-vinnuni høvi at fáa undirvísing í teimum vevtænastum, ið skulu knýtast í Heldina.
Undirtøkan til verkstovuna var góð og nærum 40 mennarar úr føroysku KT-vinnuni tóku lut í verkstovuni. Verkstovan varð deild upp í ymiskar fyrilestrar, sum allir høvdu til endamáls at undirvísa mennarum í vevtænastum hjá Heldini og samstundis geva víðari tey amboð og ta vitan, ið føroyska KT-vinnan kann fáa agóða av til tess at veita røttu tænastuna til almennu og privatu vinnuna.
Til ber at síggja framløgurnar frá verkstovuni her:
Støðulýsing av Talgildu Føroyum - Nicolai M. Balle
Knýti í Heldina - Lilly D. Hanssen
Trygdarambætari og íbinding - Hans Blaasvær
Heldin vev-tænastur - Oluf Færø
Menning av vev-tænastum í .Net - Andras Eliassen
Skráin:
13:00 - Vælkomin & Støðulýsing – Nicolai Mohr Balle
13:10 - Knýti í Heldina - Tilgongd – Lilly Dam Hanssen
13:30 - Lýsing av Heldini og trygdarambætaranum – Hans Blaasvær
13:55 - Kaffisteðgur
14:05 - Menning í .net & JAVA - Oluf Færø og Andras Eliassen
Q & A
16:00 - Liðugt


text:
Tað eydnaðist at sleppa út í Mykines til Fólkatónleikastevnuna, men tað var ikki meir, tí mær so líkt, so hevði eg ikki bílagt pláss við Jósup fleiri mánaðir frammanundan. Eykatúrurin kl. 12 var eisini útseldur. “Men,” sigur fryntliga konan í horninum, “vit arbeiða uppá at gera ein túr aftur kl. 14.” – Frálíkt, so eg bleiv skrivað uppá ein “kanska-lista” kl. 14, og bílegði eisini pláss at fara inn aftur kl. 23. Eg fekk tó at vita, at tað var eingin trupulleiki at sleppa inn aftur, tí stórur partur av teimum, sum fóru út í Mykines á fólkatónleikastevnu, ætlaðu sær ongan veg inn aftur sama kvøld.
Komin út í Mykines vórðu vit møtt við dýrdarveðri og útikonsert, beint har trappurnar frá lendingini koma upp, við øllum møguligum spennandi tónum – har spældu spælimenn, vit hoyrdu hørpu, umframt føroyskan og og sibiriskan sang. Harumframt kirkjukonsert, kjallarakonsert og stovukonsert. Haldi at allir tónleikarar, føroyskir sum útlendskir, sum á nakran hátt kundu rættvísgera at luttaka, vóru í Mykinesi.
Sangur og náttúrudrama
Meðan Jensina Olsen sang á útikonsertini gjørdust riturnar í berginum kring lendingina knappliga sera mælskar. Onkur helt, at riturnar sungu við, men eg helt meg síggja skuggan av einum skúgvi í sambandi við at ritusjongurin knappliga harðnaði.
Og so var. Á veg niðan frá konsertini sást oman á skúgvin, sum var í holt við at eta okkurt, sum væl kundi verið ein rita. Hetta samsvarar eisini væl við kanningar sum vísa, at skúgvur leggur á ritu.
Náttúran syngur sín dramatiska song, sum harðnar í hvørjum, so hvørt sum mannaávirkanin ger tað torførari hjá dýrunum at yvirliva. Skúgvur er helst meira kendur fyri at taka føðina frá hinum fuglunum, men er eisini ránsfuglur, tá tað er torført at finna aðra tøka føði.
Útoyggjakoppar
Øll skulu vit eta, og úti í Mykinesi eru fleiri matstøð, men tað kanska mest sjáldsama er at har er komin ein handil sum selur sera sjáldsamar lutir, bæði steintoy, smykkur, klæðir og nips. Tað er skyldmaðurin Johan Holm Simonsen sum rekur handilin, og sum altíð, tá Johan skipar fyri, so er estetikkurin í hásæti.
Har funnu vit krúss frá Føroya Steintoy, sum virkaði í Hvalba fyri meira enn 30 árum síðani. Og har funnu vit kaffikoppar, sum hoyra til Bjørn Wiinblad plattarnar, sum vórðu útvegaðir fyri nógvum árum síðani, og sum eru á morgunmatarborðinum flestu morgnar.
Ikki hevði eg væntað, at eg fór at koma heim av útoyggj við so forkunnugum lutum.


text:
Aftur í ár hevur hava fýra listafólk fingið heiðursløn. M. A. Jacobsens. Í ár fekkl Jóanes Nielsen virðisløn M.A. Jacobsens fyri fagrar bókmentir, barnamentanarheiðursløn Tórshavnar býráðs 2012 varð handað til Hjørdis Johansen, virðislønin fyri yrkisbókmentir varð handað Eivind Weyhe, og virðislønin fyri mentanaravrik varð latin Jens-Kjeld Jensen.
Jóanesi Nielsen fekk virðislønina fyri stóru skaldsøguna Brahmadellarnir frá 2011. Bókin fevnir um eitt langt tíðarskeið. Fortíð og nútið verða flættað saman til eina symfoni av persónum og søgum. Jóanes hevur sítt egna mál, sín egna stíl, og tá ið vit lesa eina bók eftir Jóanes Nielsen, so vita vit at vit fáa eina bók, ið er fylt við markabrum og menniskjaligum (les ólakeraðum menniskjum) lagnum, sum í síni tilveru í lívinum ikki altíð finna tann lætta vegin. Mótgangurin mót hesum lagnutunga persónum er ikki altíð lættur og ta ráða og óspoleraða málið hjá Jóanesi er í ævigum samspæli. Jóanes hevur eftirhondini ment seg til ein søguforteljara av teimum stóru.
Barnamentanarheiðursløn Tórshavnar býráðs 2012 varð handað til Hjørdis Johansen. Nevndin sigur í grundgevingini, at fjølbroytta og virkna leiklistakvinnan er íbirtari og stigtakari til Dramaverkstaðið, ið hevur mong ár á baki.
Hjørdis Johannesen hevur í nógv ár ment eina ørgrynnu av leikarum. Dramaverkstaðið hevur staðið fyri kvalitetið og hevur altíð verið stýrt við kønari hond og alstórari virðing fyri dramfakinum.
M. A. Jaocbsens virðisløn fyri yrkisbókmentir 2012 varð latin Eivindi Weyhe. Nevndin sigur, at bøkurnar, hann hevur latið úr hondum, eru framúr úrslit av nærlagdari gransking og tilfar til víðari gransking.
Virðisløn M. A. Jacobsens fyri mentanaravrik 2012 er í ár latin Jens-Kjeld Jensen. Nevndin sigur, at hann síðan hann kom til Føroya í 1970 hevur granskað føroysku náttúruna sum fáur.
Nærum hvørt mansbarn í Føroyum kennir til Jens Kjeld. Hann er ein instutitión. Sjálvandi skal ein sovorðin originalur sum Jens Kjeld fáa heiður og æru (og nøkur oyru) fyri sítt drúgva og nágreinda arbeiði, sum ongin annar hevði gjørt.
Øll hesi fýra fólkini, sum í ár hava fingið virðislønirnar hava sanniliga uppiborið tann heiður, æru og oyru, sum fylgja við einari slíkari virðisløn. Tað er vist. Men mær dámar onki væl, at barnabókavirðislønin ikki er longur. Barnabókavirðisløn Tórshavnar býráðs setti barnabókina í fokus og skapti rúm í ymisku miðlunum fyri, at tosað varð um barnabókina sum eitt listaverk, sum kann metast javnt við onnur listaverk, sum eru til vaksin. Tíanverri sita vit ikki í tímavís og kjakast um bøkur og aldeilis ikki um barnabøkur.
Eg hevði viljað, at Tórshavnar býráð næsta ár handaði eina barnamentanarvirðisløn og eina barnabókavirðisløn, báðar á 35.000 krónur. Ikki rokni eg við, at Tórshavnar býráð fer á heysin, um teir taka barnabókavirðislønina inn aftur og hækka virðislønarjáttanina við 35.000 krónum. Tað kemur bara øllum til góðar.
Hjartaliga til lukku tit fýra.
OMR


text:
OKKARA KRISTNA LÍV OG TÆNASTA – ARBEIÐSHEFTI Januar 2017
Framløguuppskot
Framløguuppskot til blaðið Vagttårnet og til ein bíbilskan sannleika, sum vísir á teknini á síðstu døgum. Nýt dømini til at gera tínar egnu framløgur.
DÝRGRIPIR ÚR GUDS ORÐI
Jehova syrgir fyri sínum fólki
Sum ein gávumildur vertur gevur Jehova okkum ovmikið av andaligari føði.
DÝRGRIPIR ÚR GUDS ORÐI
„Við rættvísi skal kongurin ráða“
Kongurin, Jesus, setur elstar at taka sær av fylginum. Teir styrkja fylgið við andaligari leiðbeining og lívgan.
DÝRGRIPIR ÚR GUDS ORÐI
Trúgv Ezekiasar varð afturlønt
Assýrar royndu at fáa jødarnar at geva skarvin yvir uttan bardaga, men Jehova sendi eingil sín at verja Jerusalem.
LÍVIÐ SUM KRISTIN
Jehova, á teg líti eg
Tað er umráðandi, at vit líta á Jehova bæði í góðum og ringum tíðum. Hvussu vísti Ezekias, at hann hevði álit á Gudi?
DÝRGRIPIR ÚR GUDS ORÐI
Jehova gevur hinum troytta kraft
Flogið hjá ørnini lýsir væl, at tað er við kraft frá Gudi, at vit megna at halda á í okkara tilbiðing.
LÍVIÐ SUM KRISTIN
Minst til at biðja fyri trúarfelagum, sum verða atsøktir
Hvussu kunnu vit biðja, so vit hjálpa trúarfelagum, sum verða atsøktir?
DÝRGRIPIR ÚR GUDS ORÐI
Jehova profeterar altíð satt
Jehova læt Esaias skriva, umleið 200 ár frammanundan, hvat skuldi henda Bábylon.


text:
Seinastu mánaðirnir hava verið merktir av gølum í filmsheiminum, Hollywood. Ógvusligu ákærurnar móti filmsframleiðaranum, Harvey Weinstein, um kynsligan harðskap, fekk ein veruligan kavabólt á rull. Síðan ákærurnar um Weinstein sóu dagsins ljós, eru alsamt fleiri kvinnur og menn, ið hava verið fyri kynsligum ágangi ella harðskapi, traðkaði fram og greitt frá sínum upplivingum. Hetta var byrjanin til heimsumfatandi átakið #MeToo.
Hollywood hevur ikki bert trupulleikar við kynsligum ágangi. Filmsverðin er eisini ofta blivin løgd undir at vera diskriminerandi kynjana millum tá tað kemur til lønarviðurskifti. Harafturat hevur tað eisini ofta verið víst á, at umboðanin av fólki við ymiskum uppruna er sera vánalig. Bæði 2015 og 2016 var, til dømis, ikki ein einasti myrkur persónur tilnevndur til nakra av teimum fýra høvuðsvirðislønum til Oscars-virðislønahandanina. Hetta elvdi til nógvan kritikk og miðlaumrøðu, og burturúr hesum spurdist hashtaggið #OscarsSoWhite.
Í kvøld er líkt til at stjørnurnar vilja viðgerða teir mongu trupulleikarnir, ið Hollywood hevur. Tey mongu mótahúsini, ið hvørt ár hjálpa filmsstjørnunum, við klæðunum tey fara í til handanirnar, siga, at har er stórur eftirspurningur eftir svørtum klæðum í ár. Filmsleikarar- og skaparar, hava, eftir øllum at døma, nógv álvarsmál tey vilja seta á breddan. Serliga eru tað mongu álvarsligu dømini um kynsligan ágang í Hollywood, ið stjørnurnar vilja viðgera.
Fyri stuttum síðani settu ein stórur bólkur av kvinnuligum leikarum felagsskapin "Time's Up" á stovn. Felagsskapurin skal virka fyri, at veita hjálp, fígging og ráðgeving til fólk, ið hava verið fyri kynsligum ágangi innan filmsheimin. Felagsskapurin bleiv stovnaður sum avleiðing av #MeToo átakinum.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Hetta skal nýtast til 4 fólk:
• 8 stk. Hýsuflak í Raspi
• 8 stk. Burgarabollar
• Leykur Tomat Agurk Kinakál (Annað kál kann eisini nýtast)
• Dressingur (t.d. Thousand Islands)
Soleiðis gert tú:
• Tak hýsuflaki í raspi úr frystiboksini beint áðrenn nýtslu. Steik fløkini á heitari pannu við olju/margarin í 3-4 minuttir á hvørjari síðu.
• Krydda fløkini við salti og pipari. Káli verður skorið smátt. Agurk, tomat í skivur og leykurin verður skorðin í ringar.
• Burgarabollarnir verða hitaðir eftir uppskrift á pakkanum.
• So er klárt at gera burgararnar
• Sker bollan sundur og legg kál á botnin, síðan eitt stykki á hýsuflaki í raspi.
• Síðan verður leykur, tomat og agurk og dressingur koyrt omanyvir áðrenn yvir bollin verður lagdur omaná.
Væl gagnist.


text:
Aftast í frágreiðingini hjá Peter Taksøe-Jensen sæst eitt yvirlit yvir, hvønn Peter Taksøe-Jensen og arbeiðsbólkurin hjá honum hevur tosað við. Har stendur, at bólkurin hevur havt fund við uttanlandsnevndina hjá grønlendska landstinginum.
Eisini hevur arbeiðsbólkurin skipað fyri einum tiltaki um evnið í mentanarhúsinum í Nuuk. Men einki sæst til, at umboð fyri føroyskar politikarar ella aðrir føroyingar eru blivnir spurdir um at geva sína meining til kennar.
- Vit bjóðaðu landsstýrinum at vera við, men tey tóku ikki av. Vit spurdu uppaftur, um teir vóru heilt vísir í hesum, og svarið var tað sama, sigur Peter Taksøe-Jensen.
Grundarlagið ikki í lagi
Í september mánaði í fjør fór Peter Taksøe-Jensen í gongd við frágreiðingina. Poul Michelsen, landsstýrismaður í uttanríkismálum, upplýsir, at Føroyar fingu innbjóðingina ein mánað seinni.
- Í táverandi støðu hevði eg ikki nakað grundarlag at fara í eitt kjak um Arktis, uttan so, at vit høvdu gjørt okkara egnu fatan galdandi um, hvat vit meina um Arktis, og hvussu vit síggja støðuna saman við Grønlandi, sigur Poul Michelsen.
Landsstýrismaðurin sigur, at hann helt tað var rætt ikki at fara við í ein slíkan arbeiðsbólk.
- Eg dugdi ikki at síggja, at tað gav nakra meining at fara inn í eina tilgongd og kanska dálka sær fingrarnar av einari støðu, sum danir hava og vit møguligvís ikki hava, sigur Poul Michelsen.
Uttanríkisráðið ger egið upprit
Poul Michelsen sigur, at uttanríkisráðið er farið í gongd við at gera sítt egna upprit um, hvør politikkurin hjá Føroyum í arktiskum høpi skal vera. Uppritið verður lagt fyri landsstýrið, tá tað er liðugt.
Poul Michelsen er sannførdur um, at tað var rætt ikki at vera við í frágreiðingini hjá Peter Taksøe-Jensen, tí Føroyar fáa onga ávirkan á frágreiðingina kortini.
- Nú gera vit okkara egnu frágreiðing og hon kann samansjóðast við frágreiðingina hjá Peter Taksøe-Jensen, tá tað einaferð kemur hartil, sigur Poul Michelsen.
Peter Taksøe-Jensen sigur, at tað sjálvandi er upp til føroyingar at gera av, um teir vildu vera við. Hóast føroyingar ikki vóru við, so blivu Føroyar kortini tiknar við í frágreiðingina.
- Men tað er eingin ivi um, at Føroyar mistu ein møguleika at geva sína meining til kennar, sigur Peter Taksøe-Jensen.
Áttu at verið við
Magni Arge, fólkatingslimur og limur í arktiska arbeiðsbólkinum í fólkatinginum, er samdur við nógvum sjónarmiðum hjá Poul Michelsen. Men hann heldur kortini, at Føroyar áttu at brúkt møguleikan at verið við.
- Ein eigur at brúka høvið at greiða frá sínum sjónarmiðum, og tað er ein fyrimunur at vera við frá byrjan, um ein fer í ein dialog um uttanríkispolitikk, sigur Magni Arge.
Poul Michelsen heldur, at Føroyar hava sjálvar ábyrgdina av uttanríkispolitikkinum. Til tíðir er hann í tráð við danskan uttanríkispolitikk og aðrar tíðir ikki.
- Vit verða spurdir um at luttaka í Arktis, sum ein partur av eini frágreiðing. Vit eru ikki spurdir at orða ein danskan uttanríkispolitikk. Tað í sær sjálvum avmarkar øgiliga nógv tað, sum vit hava áhuga í. Vit hava áhuga í at gera okkara egnu fatan av uttanríkispolitikki, og vit hava hug at gera okkara egnu fatan av einum arktiskum politikki. Tað kunnu vit ikki gera ein mánað eftir valið, sigur Poul Michelsen.
Poul Michelsen sigur, at høvdu betri stundir verið, so kundi landsstýrið givið eina greiða støðu. Men tað var ikki møguligt í hesum førinum. Landsstýrismaðurin heldur tað eisini vera lítið sømuligt at bert skula luttaka eftir teimum treytum, sum danir settu.
- Eg haldi, at vit, líka væl sum danir, eiga at hava eina meininig um uttanríkispolitikk. Tí tey somu áhugamálini, sum teir hava, hava vit neyvan. Ein embætisbólkur situr við arbeiðnum, og eg haldi ikki, at vit, eftir at ein sambandsstjórn hevur sitið, vóru klárir við einum ískoyti til eina danska frágreiðing so skjótt.


text:
- Tíðindi, mentan og ítróttur
Sernám skal hava nýggjan stjóra sum skjótast
Tak niður
Hóast fyribilsleiðsla er sett til nýggjárs, verður nú søkt eftir stjóra til Sernáms at taka við 1.november ella skjótast gjørligt.
Umsóknarfreistin er bara tvær vikur. Hon er til 19.oktober, stendur í lýsingini hjá Mentamálaráðnum.
Mentamálaráðið sigur, at hetta er áhugavert starv við nógvum spennandi avbjóðingum hjá teimum, sum brenna fyri sernámsfrøðiliga økinum og vilja slóða fyri góðum læri- og menningarmøguleikum hjá børnum og ungum við serligum tørvi.
Annars er ein fyribils leiðsla sett at stýra Sernámi hetta árið.
Magnus Tausen er settur sum fyribils leiðari, Frida Poulsen sum fakligur leiðari og Anna Kass sum fíggjarleiðari í Sernámi.
35 fólk arbeiða í Sernámi, sum hevur ábyrgdina av at samskipa sernámsfrøðiligt virksemi og ráðgeva stovnum, skúlum og øðrum um børn og ung.
Sí eisini


text:
- Tíðindi, mentan og ítróttur
Lættari um alt varð útlutað beinanvegin
Tak niður
Tað hevði verið lættari hjá vinnuni at lagt fiskiskapin til rættis, um allir fiskidagarnir vóru lutaðir út beinanvegin, tí tað fer at bera til at flyta óbrúktar fiskidagar tvørtur um ársskiftið. Men samgongan skal vísa, at ein fiskivinnunýskipan er á veg, og tí verða allir fiskidagar ikki lutaðir út beinanvegin.
Tað ásannar Bjarni Hammer, formaður í Vinnunevndini hjá løgtinginum, nú tingið er farið undir 2.viðgerð av uppskotinum um fiskidagar fyri næsta fiskiár.
Bjarni Hammer staðfestir, at fiskifør kunnu brúka óbrúktar dagar í ár í næsta ár, sjálvt um bara ein triðingur av døgunum verða útlutaðir í ár.
Undir orðaskiftinum vísti Jørgen Niclasen, formaður í Fólkaflokkinum á, at verða allir fiskidagarnir ásettir nú, og tað fer at bera til at flyta dagar tvørtur um ár, so kann vinnunevndin skriva eitt samt álit.
Sí eisini


text:
Búi Dam lat í ein tíma sín innara søguforteljara fáa fríar ræsur og úrslitið var ein bergtakandi uppliving
Meðan Budam í yvir ein tíma bergtók áhoyrararnir, fyltist Virkishúsið alsamt. Á sín heilt egna hátt vísti fyrrverandi Ivory, 200 og Deepend gittarleikarin Búi Dam sín innara søguforteljara – Hesin er inniligur og ógvisligur og tykist at hava bíða í alt ov nógv ár eftir at sleppa út.
Søgurnar eru mest um lívsgleði, m.a. mista lívsgleði og vaknandi lívsgleði, tó eru tær í stóran mun bæði myrkar, daprar og ógvisligar, og mest av øllum ikki fittar.
Bólkurin taldi Magnus Johannesen á tangentum, Rógva á Rógvu á slagverki og tí sera sensuellu Ásu Wraae Olsen á rødd og sjálvan høvuðsmannin Búa Dam á gittara og rødd. Tey spældu eina konsert, ið tyktist nakað so øgiliga viðkomandi. Her vóru søgur um krabbamein, einsemi, deyða, missin av børnum, kynsliga samveru, um kvinnuliga kynið og mangt annað. Vit lurtaðu, klappaðu, trampaðu og livdu við, og øll vóru bergtikin.
Budam minnir í løtum um Nick Cave í inniligheit og um Runa T. Kidde í formi. Tú mátti lurta, hetta er ikki tónleikur, ið kann lirast av. Hetta skal spælast inniligt, og tað gjørdi Budam. Serliga stuttligt var at síggja hvussu teir báðir gomlu garparnir Magnus og Rógvi hugnaðu sær, tyktist sum um teir í hesi verkætlan veruliga hava funnið spæligleðina aftur.
Ása Wraae Olsen er í mínari verð eitt óskrivað blað, men tað kemst ikki uttanum, at hon í leiklutinum, sum eitt slag av fúlari álvagentu, gav Budam eitt lyft, og undirstrikaði inniligheitina í úttrykkinum.
Virkishúsið riggaði ófatiliga væl sum karmur um hesa framførslu, ið endaði eitt heldur blandað tónleikakvøld í Klaksvík.


text:
"Vatnið á Skála er nú í lagi aftur, og er ikki neyðugt at kóka drekkivatnið longur." Soleiðis varð lýst í ÚF á middegi í dag. Trupulleikar hava verið av bakterium í vatninum seinastu 2 vikurnar, og komst hetta av streymsliti. Mælt hevur verið til, at fólk hava kókað drekkivatn. Í síðstu viku varð vatnið klorað, og nú vísta vatnroyndirnar, at vatnið er í lagi aftur.
04.03.2008
Drekkivatnið á Skála í lagi aftur
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan
- Fráboðan um forskúlar undir verkfallinum
- Vit ferðast ikki ígjøgnum lívið einsamøll
- Krubban
- Nýggjárshald á Skála
- Nýggárshald í Saltangará
- Bannað at brenna spillolju
- Kommunuskrivstovan og Kunningar- stovan um jólini og nýggárið
- Syngja jólini inn í Kelduni
- Loyvi til nýggársbál
- Verjugrót á Bakka
- Fjøruvegurin á løgtingsfíggjarlógini 2018
- Vatnverk í Æðuvík
- Málningaframsýning á Skála
- Ruskplássið í Oyndarfirði stongt
- Kunning um barnaansingargjøld í samband við verkbannið


text:
Biskupstorg kann gerast ein tungur kleppur hjá kommununi, um eingin vil keypa veghæddina til útvent virksemi fyri tjúgu milliónir krónur
Klaksvíkar Kommuna hongur upp á dýra veghædd
2017-11-10 13:19
Georg L. Petersen
Íbúðarbygningurin á Biskupstorgi í Klaksvík kann gerast ein tungur kleppur hjá kommununi, um eingin vil keypa ella leiga veghæddina, sum er ætlað til útvent virksemi so sum kaffistovur og tílíkt – enn hevur ikki borið á mál, og tað kann kosta kommununi tjúgu milliónir krónur
– Tað er hvørki uppgávan hjá okkum ella Klaksvíkar Kommunu at skipa fyri útvendum virksemi, og tí mugu onnur koma inn. Men hetat er nakað kommunan kemur at taka sær av, sigur Amdras Róin,
Greinin er bert fyri haldarar
Fá skjóta atgongd til greinina Prísir úr 99 krónum um mánaðin
Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg
Dimma Pluss og prent
kr. 129 / mðr
Dimma Pluss
kr. 99 / mðr
Dimma Pluss og Prent 365 dagar
kr. 1548 / 365 dagar
Dimma Pluss 365 dagar
kr. 1188 / 365 dagar


text:
Vágs kommuna hevur nú fingið sett upp tvey vevmyndatól í Vági. Tað eina vevmyndatólið vísir vestur gjøgnum bygdina, vestur á Vágseiðið. Meðan hitt vevmyndatólið vísir havnalagið og uttara part av bygdini.
-Tað hevur leingi verið eitt ynski at fáa vevmyndatól sett upp í Vági. Og nú eru so tvey vevmyndatól sett upp. Ætlanin er eisini at kanna møguleikan fyri at seta fleiri vevmyndatól upp í kommununi, sigur borgarstjórin Dennis Holm.
Vevmyndatólini eru sett upp í samstarvi við Trygdartøkni.
Leinki til vevmyndatólini á heimasíðuni hjá Vágs kommunu er HER


text:
Sverri Egholm
10.01.2017 - 06:47
Radioútgerðin hjá bjargingarfeløgunum, sum stóð á Sornfelli fór í ódnini. Talan er um útgerð fyri góðar 400.00 krónur. Tað segði Regin Jespersen, formaður í Landsfelagnum fyri bjargingarfelagnum við Kringvarpið í gjárkvøldið.
Útgerðin fór fyri skeytið í jólaódnini herfyri, tá norðari kupulin á Sornfelli fór. Útgerðin var ikki tryggjað, og tí eru góð ráð dýr hjá bjaringafeløgunum.
Men hjálp er møguliga á veg úr Íslandi, har tey savna pening inn til Føroyar. Enn hevur Regin Jespersen ikki fingið beinleiðis at vita, um peningurin kemur beinleiðis til bjargingarfeløgini, ella um hann eisini skal deilast út aðrastaðni, segði hann við Kringvarpið.
Í gjárkvøldið boðaðu fyrireikararnir av innsavningini í Íslandi frá, at upphæddin nú var komin upp á 4,3 íslendskar milliónir krónur. Tað eru góðar 269.000 danskar krónur, so enn er nakað á mál, um tað føroysku bjargingarfeløgini skulu fáa alla útgerðina endurrindaða í stuðli frá íslendingum.
Mynd: Ólavur Frederiksen, Faroephoto
Mynd: Ólavur Frederiksen, Faroephoto


text:
Anker Mortensen í Gamla Seglhúsinum
mentan24-05-2017 - 09:26 - Jóanis Nielsen
Fríggjadagin á Norðoyastevnu kl. 18:00 letur upp listaframsýning í Gamla Seglhúsinum í Klaksvík við Anker Mortensen.
Fernisering verður fríggjadagin kl. 18.00 og verður tá eisini møguleiki at heilsa uppá listamannin sjálvan.
Umframt lættari ábit, kemur Steintór Rasmussen at framføra eitt sindur av tónleiki og Karstin Olgar (Oggi) Lamhauge flytur fram røðu.
Talan er um eina søluframsýning, sum hongur uppi fram til 25. juni.
Framsýningin, sum er ókeypis at vitja, er opin á Norðoyastevnu soleiðis:
- Fríggjadag frá kl. 18:00 til 20:00
- Leygardagin frá 14:00 til 19:00
- Sunnudagin frá 14:00 til 19:00
Øll eru hjartaliga vælkomin !


text:
So fekk føroysk renning ein góðan start uppá árið 2018. Tað spældi nemliga heilt væl av við Skechers Nýggjárshálvmarathon leygardagin. Read More…
Nýggjár, og so hálvmarathon
Seinasti mánin er næstan hálvrunnin, so um eina løtu ganga vit móti døgum við størri og størri parti við sólarljósið. Read More…
Vetrarvenjing og -kapping
Nú nærkast fyrsta umfar av vetrarkappingini. Read More…
Vetrardvali ella ikki.
Nú FM ung er farið afturum, er liðugt við barnavenjingunum á Svangaskarði fyri í ár. Read More…
Hálvmarathon medaljir til Roysnið
Runt-um-Agn vika
Í viku 27 skipar Roysnið fyri serligari Runt-um-Agn viku. (Runt) Agnið er jú ein serligur teinur Read More…
Varmakeldurenning fríggjakvøldið
Roysnið skipar fyri rennikapping í Fuglafirði nú komandi fríggakvøld tann 30/6-17 í samband við Varmakeldustevnuna. Read More…
Úrslit av Svangaskarði 14/6-17
Treysti og Roysnið skipaðu fyri kapping í gjárskvøldið, úrslit síggjast við at trýsta her
Kapping á Toftum 14. juni
Treysti og Roysnið skipa í felag fyri opnari kapping á rennibreytini á Svangaskarði mikukvøldið 14/6-17. Read More…
‘Grønt er skønt’
Búnin
Sum undanfarin ár, so verður aftur møguleiki at fáa okkara frálíku og vøkru Roysnið klæðir fyri ser-/limaprís (-30%) ein tíð nú í næstum. Read More…


text:
New York City
New York City (enskt: The City of New York), ella bara New York, eisini Nýjorvík, er ein býur í lutstaturin New York í USA. Býurin hevur umleið 8 mió. íbúgvar og er ein av heimsins størstu býum. New York City er kendur sum býurin, ið aldri svevur ella the Big Apple (tað stóra epli). Hann er eisini kendur fyri nógvu søvnini, sjónleikarhúsini, matstovurnar og viðarlundirnar. New York varð grundaður í 1624, og verður útjaðarin roknaður uppí, búgva 19 mió. fólk har. Mong máttmikil fleirtjóðafeløg hava høvuðssæti í New York City. Sameindu Tjóðir, ST, hava eisini høvuðssæti har. ST aðalfundurin verður hildin á hvørjum ári í New York.
New York verður vanliga roknaður sum ein av háborgunum hjá demokratunum, bæði til forseta- og kongressval. Núverandi borgarstjórin er tó republikanari. Nógvir jødar búgva í New York; umleið 5,435,000 jødar búgva í USA í 2013 [1], harav 1,750,000 búgva í New York [2].
Innihaldsyvirlit
Søga[rætta | rætta wikitekst]
New York varð fyrst bygdur av hálendingum í 1626 á eini oyggj í Hudsoná, teir nevndu hann "New Amsterdam". Summir halda, at formaðurin hjá hálendingum, Jónas Bronck (1600–1643), var føroyingur, ættaður úr Tórshavn [3]. Í árinum 1665 tóku onglendingar býin, og fekk hann tá navnið, hann nú hevur. Havnarplássið var gott, og eftir at teir í árunum 1818-1825 høvdu grivið eina langa skipagryvju millum Erievatn og Hudsoná, lá býurin líka væl fyri útflutningi sum innflutningi, so hann vaks skjótt.
Í 1904 vóru komnir um ein millión innflytarir til USA um árið. Flestu innflytararnir komu fyrst til Ellis Island úti fyri New York, áðrenn teir sluppu at halda fram ferð síni. Fyrsta, innflytarar fingu eyga á, tá ið teir sjóvegis komu til USA, var Frælsisgudinnuna (enskt: Statue of Liberty) við tí lýsandi kyndlinum. Hon er 46 m. høg, hon verður eisini brúkt til vita.
Yvirgangsálopið 11. sept.[rætta | rætta wikitekst]
Tann 11. sept. í 2001 var Sambandsríki Amerika rakt av yvirgangsatsókn. Fyrst fleyg eitt flogfar inn í norðara tornið á Manhattan, men 15 minuttir seinni, áðrenn nakar hevði funnið út av, hvat veruliga fór fram, fleyg eitt annað flogfar inn í hitt tornið. Ein tíma seinni rendi eitt triðja flogfar niður í Pentagon í Washington D.C. Hvørt ár síðan hendingina hevur minningarhald verið hildið í New York á ársdegnum
Búskapur[rætta | rætta wikitekst]
New York er ein týdningarmikil altjóða býur. Býurin hevur eina ta størstu havn í heiminum, og hagar stevna farmaskip úr øllum londum. Helvtin av útflutningum úr Amerika verður framdur í New York. Í býin er stórt tal av ídnaðarvirkjum, og har verða allar møguligar varur tilverkaðar, ikki minst klædnavarur. Summi húsini, sum teir nevna høghús, eru í nógvum hæddum - tað hægsta, Empire State Building, sum hevur 102 hæddir, er 381 m. Hesi hús verða mest nýtt til skrivstovur, og har yður av fólki í arbeiðstíðini. 60 000 fólk ganga inn og út úr Empire State Building á hvørjum degi. Ein annar gitin bygningur er húsið hjá Sameindu Tjóðunum (ST).
New York hevur eitt fjølbroytt handilslív, sum fevnir um bæði smáar serhandlar og stór vøruhús. Allar tær kendastu merkivørurnar fáast í býnum, og ofta eru tær bíligari enn í Evropa.
Ferðavinna[rætta | rætta wikitekst]
Sambært ferðavinnustovninum hjá ST telist New York City millum fimm teir størstu ferðavinnubýirnar í heiminum. Hinir býirnir ovast á listanum eru París, London og Singapor. Ongantíð áður hava so nógv ferðafólk vitja amerikanska stórbýin sum í 2012; 52 milliónir fólk vitjaðu New York í 2012, og tað var ein framgongd á tvey prosent samanborið við 2011. Hetta er triðja árið við framgongd í ferðafólkatalinum. Høvuðsparturin av teimum vitjandi vóru amerikanarar – 41 milliónir – og hinar 11 milliónirnar vóru útlendingar. Tey mongu vitjandi løgdu sambært eini meting 36,9 milliardir dollarar eftir seg í New York, har íbúgvaratalið annars er umleið átta milliónir fólk. Borgarstjórin í New York, Michael Bloomberg er ikki heilt nøgdur við talið á ferðafólk, og hann vil hava enn størri vøkstur. Málið hjá honum er, at 55 milliónir ferðafólk vitja New York í 2015 [4].
Fíggjarvinna[rætta | rætta wikitekst]
New York City er við munnan á Hudsoná, var upprunaliga handilsmiðstøð hjá feldveiðimonnum. Nú er býurin fíggjarhøvuðsstaður í USA. Í Wall Street, sum eitur soleiðis, tí at gøtan er við gamla býarmúrin (City Wall), er virðisbrævamarknaðurin. Her verður keypt og selt fyri nógvar milliardir dollarar hvønn dag, og stóru telduskíggjarnir siga frá handil og fígging um allan heim. Har eru nógvar skrivstovur, tí New York er fíggjardepilin í Amerika, og nógvar stórfyritøkur halda til har. Í Wall Street eru eisini teir stóru bankarnir.
Landafrøði[rætta | rætta wikitekst]
Við munnan á Hudsoná á eysturstrondini í USA er størsti og ein av elstu býum í USA, New York. Í New York eru nógv sjónleikarhús, søvn og grønar lundir. Ein tann gitnasti vegurin er Broadway á Manhattan, har eru tey stóru sjónleikahúsini, og har er lív í bæði á nátt og degi.
Við tað at so nógv av fólkinum býr við útjaðaran, men arbeiðir inni í býnum, er ferðslan øgilig. Tvørtur um Hudsoná og East River sigla ferjur, undir áunum eru tunlar, sum tokini koyra ígjøgnum, á vegunum gongur fólkið, sum er til gongu, og har koyra bilarnir, har er ferðslan mest at líkna við ein strong, sum altíð er uppi. Summastaðni koyra so aftur tokini í tveimum hæddum uppi yvir høvdinum á teimum, sum á vegnum ganga ella koyra.
Býarpartir[rætta | rætta wikitekst]
New York City hevur fimm býarpartar, sum eru Bronx, Manhattan, Queens, Brooklyn og Staten Island. Bronx og Manhattan eru sunnari parturin av eini langari oyggj, og norðari parturin verður kallaður Long Island, og er ikki partur av New York City. Eyðkent fyri miðbýin, Manhattan, eru skýskravararnir, sum mangir eru hægri enn 300 m. Manhattan, miðbýurin í New York, stendur á lítlari oyggj millum áirnar Hudson og Red River.
Fólkið í býnum (8,3 mill, við útjaðarunum 19 mill) er ættað úr ymsum heraldshornum - har er ein býarpartur, Harlem, við svørtum, ein við kinesum, ein við týskarum, ein við italum, o.s.fr. Húsini í teimum nýggju býarpørtunum eru stásilig, og har eru allir hentleikar, sum hugsast kunnu, men so eru eisini pláss í býnum, har ið fólkið búleikast í ússaligum hølum og livir í vánaligum korum.
Metroin bindur allan býin saman og ger tað sera lætt at ferðast frá einum enda til annan av býnum. Bussar koyra allan dagin og náttina við og eisini er gott toksamband til býir uttanfyri New York.
Systurstaðir[rætta | rætta wikitekst]
Keldur[rætta | rætta wikitekst]
- ↑ http://books.google.ca/books?id=-MChymxEfdsC&pg=PA271&lpg=#v=onepage&q&f=false
- ↑ http://www.adherents.com/largecom/com_judaism.html
- ↑ http://heinesen.fo/faroeislandsreview/history.htm
- ↑ http://www.smh.com.au/travel/world-hearts-new-york-record-52-million-tourists-in-2012-20130102-2c4ul.html


text:
Elia
Elia (hebráiskt: אליהו, Eliyahu), sum er nevndur í Gamla Testamenti, var profetur og fór harðliga fram móti dýrkanini av teim gomlu gudunum, t.d. Baal. Hann kravdi, at ísraelsmenn bara dýrkaðu tann eina sanna Gud, Jehova. Í Kongabókini verður greitt frá, at Elia fór livandi til himmals.
Elia profetur er ofta lýstur við einum ravni. Í einum óvanliga drúgvum turki beyð Guð Elia at fara til áarløk eystan fyri Jórdanánna. Og "Hvønn morgun komu ravnarnir við breyði til hansara og hvørt kvøld við kjøti; og hann drakk úr ánni".


text:
Fyrsti supply báturin í ár er júst komin á Runavíkar Havn.
Viking Lady frá Haugesund er 92 metrar langur.
Supply báturin kemur at sigla við útgerð ímillum boriplatform, sum borar á Føroysukum økið og Runavíkar Havn.
19.07.2010
Supply bátur á Runavíkar Havn
Fyrsti supply báturin í ár er júst komin á Runavíkar Havn.
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan
- Fráboðan um forskúlar undir verkfallinum
- Vit ferðast ikki ígjøgnum lívið einsamøll
- Krubban
- Nýggjárshald á Skála
- Nýggárshald í Saltangará
- Bannað at brenna spillolju
- Kommunuskrivstovan og Kunningar- stovan um jólini og nýggárið
- Syngja jólini inn í Kelduni
- Loyvi til nýggársbál
- Verjugrót á Bakka
- Fjøruvegurin á løgtingsfíggjarlógini 2018
- Vatnverk í Æðuvík
- Málningaframsýning á Skála
- Ruskplássið í Oyndarfirði stongt
- Kunning um barnaansingargjøld í samband við verkbannið


text:
Veitari av heildartænastu
09 / 2013
VP.fo er ein sera nógv vitjaður tíðindamiðil í Føroyum. Nú hevur VP so fingið eina app frá Ctrl Sp/f. Við hesari app er tað lættari at lesa tíðindi á fartelefonini. Eisini ber til at senda leinkju... Les meira...
07 / 2013
Miðlahúsið hevur fingið in.fo tíðindaportalin frá Ctrl Sp/f. Hendan síðan er ment við Typo3 og er serliga ment til at klára nógvan trafikk. Serligur cache servari ger síðuni sera skjóta. Les meira...
05 / 2013
Vága Floghavn hevur fingið eina app til iPhone og Android telefonir. Til ber at síggja komir og fráferðir, umframt aðrar hentar upplýsingar. Les meira...
02 / 2012
Tórsportal hevur fingið eina nýggja heimasíðu frá Ctrl. Hendan heimasíðan er bygd á Typo3 CMS skipan sum er ein sera framkomin skipan og vælegna til størri heimasíðuloysnir. Les meira...
09 / 2011
Bil.fo, har fólk seta brúkta bilin hjá sær til sølu, hevur fingið eina iPhone app har til ber at leita eftir bilinum osfr. Les meira...
05 / 2011
Sosialurin hevur fingið talgilt Lýsingatorg frá Ctrl. Við hesum sparir Sosialurin nógva orku uppá at inntasta lýsingarnar sjálvi. Umframt at nú kann gjaldast við gjaldskortið fyri lýsingarnar. Les meira...
04 / 2011
Nýggja heimasíðan hjá Rás 2 er bygt uppá CMS skipanina Typo3. Til ber at hoyra Rás 2 beinleiðis á heimasíðuni. Les meira...


text:
Vit sóknast eftir einum dugnaligum KT-mennara at byrja skjótast til ber.
Um aPureBase
aPureBase er ein heimsumfevnandi fyritøka, ið arbeiðir við at veita vitan og dáta um heilsuøkið til medisinídnaðin.
Vit samla og ríka upplýsningar um læknar, serfrøðingar, sjúkrasystrar, apotekarar, tannlæknar, ’key opinion leaders’, mynduleikar, heilsuverk og aðrar aktørar innan heilsu. Vit hjálpa okkara kundum við e-mail loyvum, sølu og marknaðarførslu, dátareins, greinan av málbólkum og mangt annað.
aPureBase stendur fyri einum felagskapi av fyritøkum í 30 londum, sum í felag arbeiða fyri at loysa tørv kundans.
Tað starvast 30 fólk hjá aPureBase í Keypmannahavn, og uml. 1.200 starvsfólk í øllum felagskapinum í alt.
Starvið ið lýst verður við, er hjá aPureBase í Keypmannahavn.
3 fólk starvast í dag í menningardeildini. Útyvir hetta nýta vit eisini okkara felagskap til at loysa uppgávur.
Arbeiðsuppgávur
Sum KT-mennari kemur tú at viðlíkahalda og útbyggja dátagrunnar, markamót og samskifta við í felagsskapinum, umframt at samskifta við kundar og verkætlanarbólkar.
Vit arbeiða við MSSQL, Java, Kotlin, MariaDB, Windows Server og Linux.
Førleikakrøv
Vit hava ongi serlig førleikakrøv, annað enn at tú hevur minst 3-4 árs royndir við dátagrunnum, og royndir við markamótum ímillum skipanir.
Datamatikkari ella onnur KT-útbúgving er ein fyrimunur.
Setanar- og lønarviðurskifti
Arbeiðsstaðurin er Føroyar, og arbeiðstíðin er Føroysk. Tó er góður møguleik at sleppa út í heimin at arbeiða við kundum.
Eingin skrivstova er í Føroyum í løtuni, men hetta verður stovnað so skjótt sum starvsfólk er sett.
Setanar- og lønarviðurskifti verða samsvarandi útbúgving og royndum.
Meira at vita
Hevur tú spurningar, kanst tú venda tær til Høgna Beinisson, CTO á telefon +298 509027 / +45 31333327 ella á t-post hbe@apurebase.com


text:
Hvat trúgva Jehova vitni?
Vit leggja okkum eftir at fylgja Jesu læru, ið er tann kristindómurin, sum ápostlarnir livdu eftir. Henda greinin gevur eitt stutt yvirlit yvir okkara grundleggjandi trúarlæru.
Gud. Vit tilbiðja hin einasta sanna og alvalda Gud, Skaparan, sum eitur Jehova. (Sálmur 83:19; Opinberingin 4:11) Hann er tann Gud, sum Ábraham, Móses og Jesus tilbóðu. – 2 Mósebók 3:6; 32:11; Jóhannes 20:17.
Bíblian. Vit viðurkenna, at Bíblian kemur frá Gudi og er hansara boðskapur til menniskju. (Jóhannes 17:17; 2 Timoteus 3:16) Okkara trúgv er grundað á allar 66 bøkur í Bíbliuni, tað vil siga bæði „Nýggja testamenti“ og „Gamla testamenti“. Jason D. BeDuhn professari lýsti tað beinrakin, tá ið hann skrivaði, at Jehova vitni grunda „sína trúgv og gudsdyrkan á tað, Bíblian veruliga sigur, uttan frammanundan at hava gjørt sær eina meining um, hvat átti at staðið í henni“. *
Hóast vit góðtaka alt, sum stendur í Bíbliuni, eru vit ikki fundamentalistar. Vit viðurkenna, at Bíblian summastaðni er skrivað í myndum, sum ikki skulu skiljast bókstavliga. – Opinberingin 1:1.
Jesus. Jesus er okkara fyrimynd, vit fylgja hansara læru og æra hann sum okkara frelsara og sum son Guds. (Matteus 20:28; Ápostlasøgan 5:31) So vit eru kristin. (Ápostlasøgan 11:26) Við at kanna Bíbliuna hava vit lært, at Jesus ikki er hin alvaldi Gud, og at tríeindarlæran einki grundarlag hevur í Bíbliuni. – Jóhannes 14:28.
Guds ríki. Guds ríki er ein verulig stjórn í himli, og ikki ein hjartastøða hjá kristnum. Tað fer at beina fyri øllum menniskjaskaptum stjórnum og fremja Guds ætlan við jørðini. (Dániel 2:44; Matteus 6:9, 10) Hetta fer skjótt at henda, tí profetiirnar í Bíbliuni vísa, at vit liva á „síðstu døgum“. – 2 Timoteus 3:1-5; Matteus 24:3-14.
Jesus er kongurin í Guds ríki í himli. Hann byrjaði at stjórna í 1914. – Opinberingin 11:15.
Frelsa. Av tí at Jesus gav sítt lív fyri okkum menniskju, kunnu vit blíva loyst frá synd og deyða. (Matteus 20:28; Ápostlasøgan 4:12) Skal hetta ofrið gagna fólki, mugu tey umframt at trúgva á Jesus eisini broyta lívshátt og lata seg doypa. (Matteus 28:19, 20; Jóhannes 3:16; Ápostlasøgan 3:19, 20) Gerningar vísa, um trúgvin er livandi. (Jákup 2:24, 26) Men tað ber ikki til at gera seg verdan til frelsu – hon fæst bara av „náði Guds“. – Galatiabrævið 2:16, 21.
Himmalin. Jehova Gud, Jesus Kristus og teir trúføstu einglarnir búgva í andaheiminum. * (Sálmur 103:19-21; Ápostlasøgan 7:55) Lutfalsliga fá menniskju – 144.000 – verða reist upp til lív í himli, har tey skulu stjórna saman við Jesusi í Guds ríki. – Dániel 7:27; 2 Timoteus 2:12; Opinberingin 14:1, 3.
Jørðin. Gud skapti jørðina til bústað hjá menniskjum, og tey skuldu búgva á henni í allar ævir. (Sálmur 104:5; 115:16; Prædikarin 1:4) Gud fer at syrgja fyri, at tey, sum eru honum lýðin, verða fullkomiliga frísk og sleppa at liva um ævir í einum paradísi á jørðini. – Sálmur 37:11, 34.
Óndskapur og líðingar. Óndskapur og líðingar byrjaðu, tá ið ein av Guds einglum gjørdi uppreistur. (Jóhannes 8:44) Hesin eingilin, sum eftir uppreisturin varð róptur „Satan“ og „Djevulin“, fekk fyrsta mannin og fyrstu kvinnuna at fylgja sær, og tað hevur havt syrgiligar avleiðingar fyri teirra eftirkomarar. (1 Mósebók 3:1-6; Rómbrævið 5:12) Fyri at svara stríðsspurningunum, sum Satan reisti, hevur Gud loyvt óndskapi og líðingum, men hann fer ikki at loyva hesum viðurskiftunum at halda fram í allar ævir.
Deyðin. Tá ið fólk doyggja, eru tey ikki longur til. (Sálmur 146:4; Prædikarin 9:5, 10) Tey pínast ikki í einum brennandi helviti.
Gud fer at geva milliardum lívið aftur í eini uppreisn. (Ápostlasøgan 24:15) Men tey, sum nokta at fylgja Guds leiðum eftir at hava fingið eina uppreisn, verða fyribeind og hava onga vón um at fáa lívið aftur. – Opinberingin 20:14, 15.
Familjan. Vit fylgja Guds upprunaligu áseting um hjúnabandið, sum er eitt varandi samband millum ein mann og eina kvinnu, har einasta loyvda grundarlag fyri at lata seg skilja er ótrúskapur. (Matteus 19:4-9) Vit eru sannførd um, at vísdómurin í Bíbliuni hjálpir familjum at fáa tað gott. – Efesusbrævið 5:22 – 6:1.
Okkara gudsdyrkan. Vit nýta ikki krossin í okkara gudsdyrkan og heldur ikki aðrar lutir ella myndir. (5 Mósebók 4:15-19; 1 Jóhannes 5:21) Niðanfyri verður víst á nakrar týðandi partar av okkara gudsdyrkan:
Vit biðja til Gud. – Filippibrævið 4:6.
Vit lesa og kanna Bíbliuna. – Sálmur 1:1-3.
Vit hugsa gjølla um tað, sum vit læra úr Bíbliuni. – Sálmur 77:13.
Vit koma saman á møtum, har vit biðja, kanna Bíbliuna, syngja, viðgera andalig evni og lívga okkara trúarfelagar og onnur. – Kolossebrævið 3:16; Hebrearabrævið 10:23-25.
Vit boða „evangelium ríkisins“. – Matteus 24:14.
Vit hjálpa teimum, sum eru illa fyri. – Jákup 2:14-17.
Vit byggja og halda ríkissalir og aðrar bygningar við líka, sum verða nýttir til frama fyri okkara heimsumfatandi bíbliuundirvísingararbeiði. – Sálmur 127:1.
Vit veita neyðhjálp. – Ápostlasøgan 11:27-30.
-
Okkara samskipan. Vit eru skipað í samkomur, og í øllum samkomum er eitt ráð av elstum, sum hevur umsjón við samkomuni. Men teir elstu virka ikki sum ein prestaskapur, og teir fáa onga løn. (Matteus 10:8; 23:8) Vit lata ikki tíggjund, og eingin peningainnsavning fer fram á okkara møtum. (2 Korintbræv 9:7) Alt okkara virksemi verður stuðlað við sjálvbodnum gávum, og eingin veit, hvat hvør gevur.
Stýrandi ráðið – ein lítil bólkur av búnum kristnum, sum tænir á okkara høvuðsskrivstovu – syrgir fyri, at Jehova vitni í øllum heiminum fáa bíbilska leiðbeining. – Matteus 24:45.
Okkara einleiki. Jehova vitni í øllum heiminum trúgva tað sama. (1 Korintbræv 1:10) Vit stremba eftir at hava somu áskoðan á øll menniskju, uttan mun til sosiala støðu, rasu, tjóðskap ella stættamun. (Ápostlasøgan 10:34, 35; Jákup 2:4) Men hóast vit eru sameind, er pláss fyri ymiskleika. Øll Jehova vitni taka avgerðir í samsvari við sína egnu samvitsku, sum er upplærd eftir Bíbliuni. – Rómbrævið 14:1-4; Hebrearabrævið 5:14.
Okkara atburður. Vit royna at vísa kærleika í øllum. (Jóhannes 13:34, 35) Vit vilja ikki gera nakað, sum Gud ikki kann góðtaka. Til dømis misbrúka vit ikki blóð við at fáa blóðflutning. (Ápostlasøgan 15:28, 29; Galatiabrævið 5:19-21) Vit eru friðarlig og fara ikki í kríggj. (Matteus 5:9; Esaias 2:4) Vit virða myndugleikarnar í landinum, sum vit búgva í, og akta lógirnar, bara tær ikki krevja, at vit skulu gera nakað, sum gongur ímóti Guds lógum. – Matteus 22:21; Ápostlasøgan 5:29.
Okkara samband við onnur. Jesus segði: „Tú skalt elska næsta tín sum teg sjálvan.“ Hann segði eisini, at kristin „eru ikki av heiminum“. (Matteus 22:39; Jóhannes 17:16) So vit royna at „gera øllum gott“, men eru púra uttanveltað í politikki og hava einki tilknýti til aðrar átrúnaðir. (Galatiabrævið 6:10; 2 Korintbræv 6:14) Tó virða vit, at onnur hava rætt at velja øðrvísi. – Rómbrævið 14:12.
Hevur tú fleiri spurningar um trúnna hjá Jehova vitnum, kanst tú fáa meir at vita á okkara heimasíðu. Tú kanst eisini seta teg í samband við eina av okkara skrivstovum, koma á møti í einum ríkissali ella tosa við eitt Jehova vitni, har sum tú býrt.
^ par. 4 Sí bókina Truth in Translation, síðu 165.
^ par. 10 Óndir einglar eru koyrdir út úr himli, men teir eru enn í andaheiminum. – Opinberingin 12:7-9.


text:
Olympisku leikirnir í Rio eru lidnir, og fyri triðju ferð á rað hevur ein føroyingur kappast á leikunum. Felags fyri Katrin Olsen í 2008 og Pál Joensen í 2012 og 2016 er, at tey kappaðust undir donskum flaggi, tí Føroyar ikki eru limir í altjóða olympisku nevndini IOC.
Føroyingar hava leingi roynt at gerast limir í IOC, men higartil uttan eydnu, og útlitini fyri limaskapi tykjast í løtuni ikki at vera serliga góð.
Sigast kann, at tað nærmasta, Føroyar koma olympisku leikunum, eru oyggjaleikirnir, sum føroyingar – undir føroyska Merkinum – hava verið við í síðani byrjanina í 1985. Men nógv er hent hesi seinastu meir enn 30 árini. Fleiri sersambond hava fingið altjóða góðkenning og limaskap, og hjá fleiri ítróttagreinum eru eftirhondini meira spennandi altjóða avbjóðingar enn oyggjaleikirnir at finna.
Samstarv er lykilin
Ein av veteranunum í føroyskum ítrótti, ikki minst í oyggjaleikahøpi, er Heri Ziska. Hann var við á oyggjaleikunum fyrstu ferð í 1989 og hevur so verið við hvørja ferð síðani 1993, og harumframt hevur hann eisini luttikið í øðrum altjóða kappingum. Seinnu árini er hann eisini vorðin venjari, umframt at hann sum vera man øll árini hevur fylgt væl við í bæði føroyskum og altjóða ítrótti.
Sum tey flestu vónar hann, at tað fer at eydnast Føroyum at fáa limaskap í IOC. Heri Ziska heldur, at vit í Føroyum hava ítróttafólk, sum kundu umboðað Føroyar væl á leikunum – hetta hevur Pál Joensen jú longu víst – men hann heldur tað vera av stórum týdningi, at vit her heima halda fram við at menna ítróttaumhvørvið og umstøðurnar til at venja og íðka ítrótt, eisini so vit eru so klár sum tilber, tá IOC-limaskapurin – vónandi – eina ferð verður veruleiki.
Og lykilin til menning liggur í samstarvi, heldur Heri Ziska. Samstarvi millum tær mongu ítróttagreinarnar, sum verða íðkaðar í Føroyum.
- Um vit skulu koma longri fram í føroyskum ítrótti, er neyðugt, at tær ymsu ítróttagreinarnar fara at samstarva meira, sigur Heri Ziska avgjørdur.
- Tað verður so ofta sagt, at vit í Føroyum eru ov smá, og at vit tí ongar møguleikar hava á tí stóra pallinum, men lat okkum so brúka tað til okkara fyrimun, at vit eru smá. Veruleikin er, at júst tí vit eru smá, hava vit fantastiskar møguleikar, sum onnur ikki hava. Møguleikar fyri at savna allar tær góðu kreftirnar og samstarva tvørtur um ítróttagreinar, sigur Heri Ziska.
Hann vísir á, at nógv børn og ung íðka fleiri ymsar ítróttagreinar, og tað er gott.
- Til dømis kunnu børn, sum venja fimleik, fáa eina góða grundvenjing til aðrar ítróttagreinar. Men eg sakni eitt betri samstarv millum ítróttagreinarnar. Sum oftast er samskiftið millum ítróttagreinarnar defensivt. Man er bangin fyri at missa íðkandi til aðrar ítróttagreinar, men tá snýr tað seg ikki um íðkaran, men um felagið. Lat okkum seta íðkaran í fokus, sigur Heri Ziska.
Hann hugsar til dømis um, at ymsar ítróttagreinar kunnu vera felags um eitt nú ítróttapsykologar og fysioterapeutar, í staðin fyri at øll arbeiða hvør í sínum lagi.
Byggið ein ítróttadepil
Serliga í liðítrótti verður ofta sagt, at saman standa vit sterkari, og tað kann saktans eisini vera galdandi fyri umstøðurnar, sum tær ymsu ítróttagreinarnar í løtuni virka undir.
Eitt er samstarv tvørtur um ítróttagreinarnar, men Heri Ziska er eisini sannførdur um, at fyri at menna føroyskan ítrótt meira er neyðugt við einum meira savnandi ítróttadepli. Og hann skal vera í Havn.
- Í mínari verð er eingin ivi um, at vit eiga at byggja ein veruligan ítróttadepil, har føroyskur ítróttur verður savnaður saman. Og hesin depilin má vera í Havn. Tað er her fólkið er, og tað er her útbúgvingarstovnar og arbeiðspláss eru, umframt at Tórshavnar kommuna er tann einasta kommunan, sum hevur pengarnar til eina sovorðna verkætlan, sigur Heri Ziska, sum hevur stóra virðing fyri arbeiðnum við langhylinum, sum vágbingar hava gjørt, og sum nú stendur liðugur sum Páls Høll í Vági.
Men um dreymurin hjá honum um ein stóran ítróttadepil verður veruleiki, sær hann ongan annan møguleika enn, at hesin depilin verður í Havn.
- Eitt sovorðið kraftsentur mitt í Føroyum hevði veruliga skumpað undir menningina av føroyskum ítrótti, heldur Heri Ziska.
Hallir og svimjihyl
Men hvat er tað fyri ítróttadepil, Heri Ziska sær fyri sær í høvuðsstaðnum? Hann nevnir fýra høvuðsynski.
- Fyrst og fremst eina multi-høll, har vit kunnu hava stór “event” av ymsum slag, og har aðrar smærri hallir verða lagdar afturat til ymsar ítróttir. Har kunnu vit eisini hava test-sentur, fysioterapi, lækna og annað, sum allar ítróttagreinar kunnu fáa gleði av, og fyrisitingin hjá ÍSF kann eisini vera har, sigur Heri Ziska.
- Vit skulu eisini hava ein 50 m langan svimjihyl. Eg veit, at ein er í Vági, og tað havi eg virðing fyri, men sum sagt, so ivist eg ikki í, at ein ítróttadepil við einum sovorðnum svimjihyli knýttum at sær má vera í Havn, sigur hann.
- So skulu vit eisini hava eina fótbóltshøll. Hví ikki inniloka Tórsvøll til eina fótbóltshøll og so leggja tjóðleikvøllin onkra aðrastaðni, spyr Heri Ziska og leggur so afturat:
- Og so skuldi hesin depilin eisini havt eina høll til frælsan ítrótt – altso eina veruliga høll, sum lýkur altjóða krøv, og sum, eins og við eini fótbóltshøll, gevur góðar venjingarumstøður alt árið runt.
Harumframt eigur depilin at hava umstøður til dopingeftirlit og til at hava bæði føroysk og útlendsk ítróttafólk og -lið búgvandi. Heri Ziska sær fyri sær, at ein sovorðin ítróttadepil verður bygdur í høvuðsstaðnum og helst soleiðis, at alt er samanbygt, so tú kanst ganga ímillum uttan at gerast vátur, so at siga.
Byggja har veljarin er
Men hvussu fjarur frá veruleikanum er hesin ítróttadepilin? Ber tað yvirhøvur til hjá føroyingum at byggja so góðar umstøður til ítróttin?
- Í mínari verð loysir tað seg líka so væl at byggja eitt stórt sum at byggja 20 lítil. Vit byggja nýggjar ítróttahallir og –vøllir í høvuðsstaðnum, men tað er í hvør sínum heraðshorni, um tað so er í Hoyvík ella á Argjum. Kommunan byggir, har veljarin er plaseraður, sigur Heri Ziska.
Hann vísir eisini á, at við at byggja alt á einum stað verða færri bygningar á sama tali av fermetrum og nyttuvirðið verður størri, tí ítróttagreinarnar kunnu vera felags um til dømis rúm til fysiska venjing, skiftingarrúm, fundarhølir og so framvegis. Og harumframt hevði ein sovorðin depil gjørt tað lættari at fingið størri altjóða ítróttatiltøk til landið.
Sum vera man er tað ikki bíligt at byggja ein sovorðnan ítróttadepil, sum Heri Ziska sær fyri sær, men hann heldur, at fígging kann fáast til vega frá Tórshavnar kommunu, landinum, ÍSF og frá privatum íleggjarum, til dømis fyritøkum, sum aftur fyri stuðul kunnu fáa eina høll navngivna eftir sær, eins og vit kenna tað úr øðrum londum.
Hevur flutt seg
Heri Ziska heldur, at ítrótturin í Føroyum hevur flutt seg nógv seinastu árini. Føroyingar gera seg galdandi í altjóða kappingum í eitt nú svimjing og rógving, men sum oftast er tað “hóast” heldur enn “júst tí” umstøðurnar í Føroyum eru, sum tær eru – Pál Joensen byrjaði í einum 12,5 m langum hyli – men nú ræður um at skapa karmarnar í Føroyum, so menningin kann halda fram.
Men tað krevur samstarv millum allar partar, sum varða av føroyskum ítrótti, og ikki minst millum ítróttagreinarnar sjálvar.
- Vit vita, at ung ítróttafólk flyta av landinum í lestrarørindum. Soleiðis fer tað altíð at verða, og tað mugu vit góðtaka. Men við at geva teimum tær bestu umstøðurnar her heima kunnu vit vera við til at geva teimum eina góða grund til at koma heim aftur eftir loknan lestur, sigur Heri Ziska.


text:
Fastogn
Tinglýsing er ein skipan til at skráseta:
- Tingbók, (fastogn/matr.nr.)
- Persónsbók (leysafæ/PV-tal)
- Akfarsbók (skrokknr.)
Endamálið og heimildirnar við Tinglýsingini eru lýst í:
- Løgtingslóg nr. 55/1962 um tinglýsing
- Løgtingslóg nr. 76/1994 um tinglýsingargjøld v.m.
- Løgtingslóg nr. 8/2006 um tinglýsingaravgjald
- Kunngerð nr. 63/1962 um tinglýsing
Fastogn:
- Matrikul nummar
- Eigari/eigarar (frítekstur)
- Veðrættur
- Rættarsókn
- Byrðar
- Vídd
- Dagfestingar
- Alt knýtt at skjølum (aktum), sum bert í lítlan mun eru skannað
Leysafæ:
- P ella V-tal (áhugari)
- Frítekstur frágreiðing um lutin
- ....
Alt knýtt at skjølum (aktum), sum bert í lítlan mun eru skannaði.
Akfarsbók:
- Skrokknr.
- Nummarpláta
- Eigari
Broytingar og innlesingar
Tey flestu skjølini liggja enn í aktum í pappírsformi av søguligum grundum. Nýggjar upplýsingar verða tøppaðar inn í skipanina á Umhvørvisstovuni og eitt áhaldandi arbeiði fer fram við at tøppa eldri skjøl inn sambært skannaðum skjølum skrásett í dagbók. Broytingar í matriklinum verða skrásettar og góðkendar hálv-sjálvvirkandi umvegis dagbók.
Upplýsingar frá Landsadressuskránni verða innlisnar regluliga, so at ein dagførd adressuskrá er til taks.
Tingbókin og FOLK eru koblað saman í service2service, har tað ber til at heinta persónsupplýsingar inn út frá p-tali.
Útlesingar og fyrispurningar
Tað ber til at útskriva eina Tinglýsingarváttan (PDF), men PDF formatið er bara ein forleinging av pappírsformatinum, tí tað kann ikki innlesast í eina aðra skipan. Tað ber eisini til at gera eitt avrit av aktum.
Skipanin letur eigaraupplýsningar til kortal.fo sum stakuppslag av matrikulnummar við webservice.
Skrásetingar uttanfyri
Bankar og aðrir lánsveitarar hava sínar egnu skráir við upplýsingum um pant og fastogn, og samskifta hesar ikki við tinglýsingarskipanina.
Advokatar, Meklarar, Borgarar, Bankar, Munin, Vinnulívið í breiðum høpi brúka øll tinglýsingina, men tað er ymiskt, hvussu nógv verður skrásett hjá tí einstaka.
Samanumtøka
Tinglýsingin hevur ikki líka almenna nyttu, sum t.d. persónsskráin ella adressuskráin, men hon hevur stóran týdning í samband við keyp og sølu av lutum, har partarnir eiga at hava lætta atgongd til pant og aðra tinglýsing í einum luti. Tíverri er støðan í dag, at dátagóðskan ikki er nóg góð til at gera eina sjálvvirkandi leiting. Persónar eru ikki eyðmerktir við til ødmis e-tali ella p-tali, og tað sama er galdandi fyri lutir og aðrar tinglýsingar. Bilar hava eitt skrokknummar, so her er støðan betri og tað sama er galdandi fyri fastogn við matrikulnummarinum. Tó er ein stórur partur á pappírsformi enn, og tað krevur eitt manuelt arbeiði at tøppa tað inn og reinsa dáta, áðrenn tað kann brúkast til telduleitingar.
Skipanin, sum er gjørd til tinglýsingina, er nýmótans og kann nøkta øll krøv til samansjóðing. Tó er fyrsta stig á hesum økinum at skanna ella tøppa eldri skjøl inn, og at hækka dátagóðskuna.


text:
Li Bai
Li Bai (701–762), eisini kendur sum Li Po, var ein kinesiskur yrkjari sum frá tíðini tá hann livdi líka til í dag verður sagdur at vera ein serstakur og romantiskur persónur, sum førdi siðbundna poetiska formin til nýggjar hæddir.
Hann og vinur hansara Du Fu (712–770) vóru teir mest framstandandi persónarnir í tí blómandi kinesiska skaldskapinum miðskeiðis í Tang-rríkinum, í tí tíðarskeiðnum, sum ofta verður nevnt "Gulløldin í Kina".
Umleið túsund yrkingar, ið Li Bai sigst hava yrkt eru varveittar, av teimum eru 34 í kanon-skriftasavninum frá 18. øld Trýhundrað Tang yrkingar. Søgninsigur, at hann druknaði, tá ið hann lenaði seg úr sínum báti fyri at fevna spegilsmyndina av mánanum í ánni, men datt útí og druknaði.


text:
Øll vita, at galdandi lóg um vinnuligan fiskiskap skal endurnýggjast 1. januar 2018. Sitandi samgonga hevur arvað avbjóðingina at loysa hetta málið við einari nýggjari lóg um vinnuligan fiskiskap. Tað skulu tey ikki lastast fyri. Ábyrgdin hevur verið kend í 10 ár, og nú sita vit her og skulu finna loysnir.
Tað ber væl til, at finna loysnir, sum ein breið fjøld á sjógvi og landi tekur undir við – Føroya landi til gleði og gagns. Ein fyritreyt fyri hesum er, at nýggja lógin verður ankrað í veruleikanum, har fólk liva og virka, bæði arbeiðstakarar og -gevarar, og so øll tey í avleiddu vinnunum, sum eisini liva av fiskivinnuni.
Mær kemur ikki nakað annað politiskt mál til hugs, sum hevur fingið so stóra mótstøðu, sum hetta við nýskipanini, sum enn liggur frammi til hoyringar. Tað er søguligt, at øll viðkomandi fakfeløgini á landi og sjógvi eru samd við allar viðkomandi arbeiðsgevararnar á sjógvi og landi, sum fáast við fisk. Av tí sama verður hetta uppskotið ikki ankrað í tí jørðildi, har tað skal tæna øllum.
Mítt tilmæli er tí, at politisku formenninir í samgonguflokkunum tora at bakka, anda inn (og út) og bjóða til nýtt kaffi. Hetta skal ikki skiljast soleiðis, at eg ikki mæli til nakrar broytingar, men tað má vera eitt sindur einfaldari, enn núverandi uppskot mælir til. Og nýggja uppskotið má taka hædd fyri teimum avleiðingum, sum ikki verða nevndar í lógaruppskotinum ella viðmerkingunum.
Nýggja uppskotið má eisini gerast soleiðis, at tað ikki verður neyðugt at seta fleiri fólk í starvi á landi at hava eftirlit við og skipa fyri at skriva allar tær sektirnar og bøturnar, sum annars eru væntandi, sambært viðmerkingunum í lógaruppskotinum. Lógin skal ikki gerast til at bróta.
Nøkur viðurskifti eru als ikki nevnd í lógaruppskotinum og viðmerkingunum, hóast ávirkanin á ávísar skipabólkar er ógvuliga stór og avlagandi. T.d. hevur Felagið Línuskip víst á, at tað ber ikki til hjá línuskipum at bjóða uppá livandi tilfeingi í kapping við skipabólkar, sum avrokna hýruna við næstan 20% minni, enn línuskipini gera. Hetta siga sáttmálarnir, so har kunnu skipini ikki gera annað enn at halda teir, men tað ber ikki til at bjóða í kapping við onnur, sum avrokna lægri hýru eftir lógligum sáttmálum. Av tí sama fara línuskipini ikki at keypa ein livandi stert, tí hýruparturin er størri enn hjá øllum øðrum skipabólkum. Lesarin skal so eisini vita, at línuskipini eru tey einastu, sum fiska munandi nøgdir av longu og brosmu. Um línuskipini hvørva, so fer hetta tilfeingið at liggja ófiskað. Fiskavirkini á landi mangla ofta rávøru í løtuni, og tað verður verri, tá línuskipini ikki vera til. Hetta er als ikki tikið við í uppskotinum. Politisku leiðslurnar eiga at seta seg meira inn í tað, sum tey arbeiða við.
Eitt annað, sum ørkylmar fólk í fiskivinnuni er, at tey, sum veruliga hava brúkt lógligu møguleikarnar í lógini um vinnuligan fiskiskap, sum hevur verið í gildi síðani 1994, nú skulu missa síni rættindi. Hetta hava vit vitað leingið, men tað er ikki vist, at tað er rætt at gera so kortini. Kanska er ein millumvegur at finna, sum øll taka undir við. Latið okkum bakka eitt sindur og royna av nýggjum.
Tey línuskipini, sum hava fingið tað at borið til á nærleiðunum, vera revsað, tí tey hava onki grundarlag at fáa rættindi á fjarleiðunum í 2018 og frameftir, um núverandi uppskot verður samtykt. Og líka ringt er, at tey línuskipini, sum veruliga hava tikið kjansir og gjørt stórar íløgur, vera revsað á heimaleiðunum, tí tey hava víst árræði og vilja á fjarleiðunum. Afturvirkandi roknihátturin rakar tilvildarliga og ógvuliga ójavnt. Og ger tað ógjørligt hjá nøkrum at menna sítt virksemi á fjarleiðunum, tí har hava nøkur skip ikki verið seinastu árini. M.a. vegna løgnar og torskildar kvotuútlutingar í Eysturgrønlandi, og stongdar havnir í Kanada.
Mítt tilmæli er, at politisku flokkarnir tora at viðurkenna, at nýggja uppskotið má broytast munandi fyri at ankra tað í samgonguni og vinnuni á sjógvi og landi. Fáa vit nakrar mánaðir í friði og náðum at tingast í opnum bólkum, so tori eg at lova, at ongin í vinnuni fer at forða fyri einum munandi betri og meira gjøgnumskygdum uppskoti, sum fær fulla undirtøku – bæði politiskt og í samfelagnum annars.
Tað krevur eitt umgangandi time-out og arbeiðsfrið fram til september. Tað hevði tænt land og fólki væl, meti eg. Onkur fer at fiska í 2018 eisini – tað ræður bara um at gera tað við skili.
Kristian Martin Petersen
Fuglafirði
Um tú veitst okkurt, sum VP ikki veit - skriva so til vp@vp.fo


text:
Nú má onkur vakna
31. januar 2017
Tað gongur ongan veg hjá sitandi samgongu. Nú má politiska skipanin finna útav, um hon ætlar sær at koma víðari ella ikki
Nógvar ætlanir um nýskipanir
Stutt eftir, at eg kom á ting í 2008 varð eg valdur at sita í tveimum serligum nevndum.
Onnur var stjórnarskipanarnevndin og hin var pensjónsbólkurin.
Bæði hesi arbeiðini høvdu tá longu verið á breddanum í nógv ár.
Stjórnarskipanararbeiðið byrjaði í 1999 og pensjónsarbeiðið byrjaði so smátt í valskeiðinum frá 1994 til 98. Bæði arbeiðini komu næstan á mál í 2011 - 2012.
Stjórnarskipanararbeiðið varð beint aftur í nevnd sama dag sum løgtingið skuldi atkvøða um tað, og uppskotini um nýggja pensjónsskipan (tey vóru fleiri í tali) fingu fyrstu viðgerð og vórðu beind í ymiskar løgtingsnevndir, men komu ongantíð úr aftur nevndunum.
Eitt annað arbeiði, sum eg ikki sjálvur var við í, men sum nógv varð arbeitt við øll árini, var fiskivinnunýskipanin. Tað arbeiðið byrjaði í 2007, tá øll loyvi vórðu søgd at fara úr gildi í 2018.
Umframt hesi málini varð okkurt sjúkrahúsálit skrivað, fyri at fáa staðfest, hvussu sjúkrahúsverkið skuldi skipast í framtíðini, og arbeitt var eisini við at finna grønar orkuskipanir.
2017 og vit hava ikki flutt okkum ein tumma
Nú skriva vit 2017, og løgtingið viðgerð so fá mál og hevur so fáar fundir, sum vit neyvan hava sæð áður.
Síðani løgtingið fór í jólafrí tann 19. desember hava bara tveir fundir verið, og eingin fundur verður aftur fyrr enn 7. februar.
- Hví?
Tí arbeitt verður við at fyrireika ”tey stóru málini”, verður sagt.
- Og hvørji eru so tey?
Jú, somu mál, sum vit meira ella minni arvaðu og løgdu seinastu hond á í valskeiðinum 2008 til 2012.
Vit hoyra um pensjónsskipan, stjórnarskipan og fiskivinnunýskipan.
Enn eitt sjúkrahúsálit er skrivað, og arbeitt verður eisini við grønum orkuloysnum. Og vit hoyra, at langt er millum partarnar – longri enn tað var fyri 8 árum síðani.
Landsstýrið, sum nú situr kom til valdið, tí Føroyar høvdu brúk fyri nýskipanum - sum framvegis eru líka langt burtur sum tær vóru fyri 8 árum síðani.
Nú má politiska skipanin finna útav, um hon ætlar sær at koma víðari ella ikki.
Helgi Abrahamsen
RN
Aftur


text:
Jógvan Hugo Gardar
11.12.2016 - 13:07
Tað røkist fyri at Donald Trump og hansara ráðgevarar leita eftir einum uttanríkisráðharra millum kendar vinnulívsmenn. Fyrrverandi borgarstjórin í New York, Rudy Giuliani, var ein tann fyrsti sum bleiv nevndur, og hann segði seg hava hug á sessinum. Men so hava kanningar av hansara vinnulivsvirksemi uttanfyri USA gjørt at hann neyvan er eitt gott val.
Nýliga bleiv fyrreverandi Ford-stjórin Alan Mulally nevndur sum møguligur uttanríkisráðharri. Hann var ein av toppunum í Boeing áðrenn hann gjørdist stjóri í Ford.
Nú er so enn ein toppstjóri nevndur, veit Aftenposten at siga, og hesin er ikki hvør sum helst. Rex Tillerson er stjóri í ExxonMobil, og hevur tænt hesi fyritøkuni eitt heilt arbeiðsliv. Hann er í dag 64 ára gamal.
Rex Tillerson gjørdist forstjóri í ExxonMobil í 2006, og hann hevur verið við til at gera fyritøkuna til tað børsskraettu fyritøkuna í heiminum við hægsta virði.
Hann kom inn sum forstjóri aftaná at hava arbeitt fyri ExxonMobil í Russlandi. Hetta fekk russar at geva honum heiðursmerkið Vinartign. Og júst hansara góða samband við russar kann vera tað sum fær Donald Trump at velja hann, tí mett verður at Trump kemur at leggja seg eftir at fáa betri samskifti við Vladimir Putin forseta og leiðsluna í Moskva.
Onnur nøvn sum eru nevnd til uttanríkisráðharrasessin eru millum annað Mitt Romney. Hann royndi at gerast forseti í 2012. Men hann er ikki millum teir sum ráðgevararnir og stuðlarnir hjá Trump halda er eitt gott val, skrivar E24.


text:
Síðani klippikortsskipanin varð sett í verk frá 1. januar 2008 og fram til og við 30. juni 2008 vórðu 145 persónar skrásettir fyri klipp í koyrikortið. Verður hugt at hagtølunum, so sæst, at als eingin hugburðsbroyting er at síggja í ferðsluni, sum annars tilætlað við skipanini.
Sķšani 1. juli 2008 eru enn fleiri klipp givin og eisini eru fleiri treytašar frįdųmingar givnar og onkur treytaleys frįdųming.
Tey feršslubrot, iš eru komin oftast fyri, eru ov hųg ferš, trygdarbelti og yvirhįling.
Yvirlitiš fortelur at:
Ov hųg ferš hevur veriš viš til at 76 persónar viš akfųrum upp til 3500 kg hava fingiš klipp ķ koyrikortiš.
38 bilfųrarar hava ikki syrgt fyri at bųrn undir 15 įr vóru spent ķ kravdu trygdarśtgeršina.
14 bilfųrarar hava yvirhįlaš ķ stųšum, har forboš hevur veriš og 2 bilfųrar hava yvirhįlaš skilaleyst.
5 bilfųrarar hava koyrt fram ķmóti reyšum ljósi og somuleišis 5 persónar hava brotiš įsetingarnar um vķkiskyldu.
3 bilfųrarar hava koyrt viš ov stuttari frįstųšu til framman fyri koyrandi og 2 bilfųrarar hava koyrt ķ mótkoyrandi farbreyt, mešan 5 bilfųrarar hava fingiš klipp fyri at fara um hindringarstrikuna.
Hagtųlini eru į sķggja į heimasķšunum hjį:


text:
Kappingarskráin fyri Effodeildina
Jan Smedemark | 20/12/14
Kappingarskráin fyri Effodeildina í 2015 er løgd av FSF. Byrjanin av kappingarárinum fyri Effo-fótbólt verður 1/3, undarliga fyribrigdi er tó at tað verður byrja við 2. umfarið, meðan fyrsta umfar verður leikt 7. og 8. mars.
Hvør orsøkin er til tess er ilt at gita um, men undarligt sær tað út – hetta er tó ikki einasta undarliga við sjálva kappingarskránna til kappingarárið.
Kappingin hjá okkum byrjar við heimadysti móti KÍ. Eftir tað gongur leiðin til Argir hin 8. mars. Longu í triðja dysti skulu vit til Vágs at spæla móti hinum uppflytarunum úr 2. deild, sum í evstu løtu tryggjaðu sær sætið í Effodeildini. Tann dysturin verður leiktur 14. mars.
Nevnivert er at vit í 2015 fáa enn eina ferð tveir útidystir móti grannunum fyri sunnan – hetta hevur verið galdandi, um hugsa verður um tey bestu liðini hjá báðum feløgum, í 2014, 2012 og í 2009. Har í millum var eitt ár, tá bestu liðini hjá báðum feløgunum vóru í somu deild. Tað var í 2011, tá bæði liðini vóru í 1. deild.
Á Jóansøku, sum í ár aftur verður hildin á Tvøroyri, taka vit í móti EB/Streymi. Hetta er samstundis seinasti dystur áðrenn leikarar og venjarar fáa ein summarsteðg. Dysturin móti EB/Streymi verður leiktur 26. juni og fyrsti dystur eftir summarsteðgin verður 27. juli móti Víkingi í Gøtu.
Um hugt verður eftir dystarskránni sum heild sæst, at vit hava tveir útidystir móti AB og EB/S umframt FC Suðuroy. Verður hugt eftir stigatalvuni fyri 2014 í Effodeildini sæst, at hesi liðini lógu í tyngra endanum av deildini, tá avtornaði.
Vit kunnu tó gleðast um, at vit sleppa at enda kappingarárið við Stórá, tá vit leika seinasta dyst móti Víkingi og vónandi kunnu hátíðarhalda enn eitt ár í bestu deildini hjá monnum.
Fyrstu helvt av kappingarárinum leika við 9 heimadystir og 8 útidystir. Seinnu helvt leika við 4 heimadystir og 6 útidystir.


text:
UUm FMS
Vit í Faroe Maritime Services hava síðan 1984 arbeitt við útvegað kundum okkara fjølbroyttar sjóvinnu tænastur bæði innanlands og unnanlands. Okkara royndir fevna víða innan sjóvinnuøkið har við kunnu bjóða tænastur innan mekling, umboðan og ráðgeving innan bæði sjóvinnu og sjótøkni.
Fiskiskip til sølu
Fiskiskip til søluFaroe Maritime Services, fyrr Bátasølan, sum var stovnað í 1984, er elsta skips- og báta-meklaravirkið í Føroyum. Vit hava drúgvar royndir við keyp og sølu við meira. okkara sølu marknaður er baði í Føroyum og uttanlanda.
Onnur sløg av skip til sølu
Onnur sløg av skip til søluFaroe Maritime Services, veit ráðgeving, viðvíkjandi keyp og sølu av skipum. Vit er partur av einum netverki av skipameklarum har allir arbeiða runt um allan heimin. Saman hava vit yvir 500 skip á sølulista, men tey eru ikki øll víst á okkara heimasíðu, tískil mæla øllum kundum, at seta seg í samband við Faroe Maritime Services, tá tit umhugsa at keypa og ella selja skip og bátar.
Skip til leigu
Skip til leiguFaroe Maritime Services hevur síðan 1984 veit ráðgeving, viðvíkjandi at finna røttu leiguskip til ávísar uppgávur – sum baði eru frakt eigarar, prosjekt eigarar og skipa eigarar. Faroe Maritime Services kannar marknaðin, samráðast vegna kundan og gera leigusáttmálum. Øll tilgong verður loyst á ein professionellan hátt og vit taka altíð atlit til tann tørvur og tey áhugamálini hjá okkara kunda.
Vit selja nýggj og brúkt útgerð
Vit selja nýggj og brúkt útgerðVit keypa og selja nýggj og brúkt útgerð til skip, bátar, flakavirkir og ella sjóvinnu og innan sjó-tøkni? Hugsar tú um at keyp og ella selja útgerð. So kontakta okkum og lat okkum finna eina loysn saman.
Vit levera vistir og onnur ting í øllum føroyskum havnum
Vit levera vistir og onnur ting í øllum føroyskum havnumFaroe Maritime Services leverað vistir og onnur ting, so sum eykalutir í øllum føroyskum havnum. Um tú hevur eitthvørt ynski, ert tú vælkomin at seta teg í samband við okkara.
TTørv á tænastu?
Um tær tørvar onkra tænastu, vinarliga fyll út oyðublaðið niðanfyri og so venda vit aftur til tín so skjótt sum til ber.


text:
Hon er so mannslig, Moskva, at eg vil kalla hana við kvennkyni, so litrík hon er, Moskva. Omanfyri standa russisku høvuðsstaðarstavirnir, MockBá, frammanfyri einum handilshúsi á stóru Tverskaya gøtuni, ikki so langt frá mínum hotelli, Marco Polo Presnja, sum varð bygt í 1904 og tá kallaðist St. Andrew's House. Arkitekturin var hin bretski William Walcott. Fyri russisku kollveltingina hýstu tey betra bretska og amerikanska slagnum, men í Sovjettíðini bleiv húsið privathotell. Á hotellinum kann hetta lesast í bókunum: "In Soviet times it became a private hotel with the prestigious restaurant for the Soviet Government members, and obviously the doors of this building were closed for the rest. And just at the beginning of the 90's an Austrian firm turned this house into one of the finest hotels in Moscow." Eg búði í kamarinum á triðju hædd til høgru, har ljós er á altanini.
Í hotellgøtuni Spiridonjevskij eru nógvir nútímas handlar og kaffistovur, men lítla grøna keypmanshandilin dámdi mær best at avmynda, tí eg helt at hann fevndi so væl um tað eyðkanda og litríka í Moskva.
Smáfuglarnar brýggja tey seg eisini um í Moskva, eins og vit gera tað í Grasagarði. Kom í tankar um russiska filmin MockBa cлeзaM He BepиT, Moskva trýr ikki á tár, sum Mosfilm gjørdi í 1980 og vann Oscarvirðisløn fyri sama ár, tí hann varð kosin besti útlendski filmur tá. Filmsfelagið vísti hann í 1984. Sangarin í Police, Gordon Sumner, eisini kendur sum Sting, yrkti og sang í 1985 Russians, ið er ikki minni hugvekjandi, tá vit hugsa um kalda kríggið og vesturlendska illgrunan um alt, ið russiskt er.
Millum kaffistovurnar í friðarligu, men sentralu hotellgøtuni, er henda, David B, sum eisini selur kaffi beint út á gongubreytina.
Við risastóru miðbýðarboulevardina, Tverskaya, eru vøkur handilshús við kendum handlum.
Við jøvnum millumbilum verða vit á handilsgøtuni mint á onnur virði enn tey merkatilu, til dømis við dyrnar í Stanislavsky Elektrotheater har Lenin er settur á veggin til mentanarliga eftirlitsáminning.
Russiska stjørnan er sett á nógvar veggir og stendur seg væl í stranga byggistílinum, hvussu samansettur hann so kann vera á buldrandi breiðu handilsgøtuni. Her er aftur ein minnispláta við Lenin mitt á yvirstættargøtuni, ein meitlað steinstjørnað, og niðast er russiska stjørnan sett á grannaveggin hjá multinationala óskattarindaranum McDonald's.
So er aftur ein kaffistova, júst sum hjá okkum vestanfyri.
Niðast høgrumegin á Tverskaya gøtuni er fimmstjørnaða Ritz-Carlton hotellið, sum lat upp við 334 rúmum og svitum í 2007. Tá amerikanska sjónvarpsstøðin CNN í 2012 vildi dusa sær á fimtan av heimsins dýrastu hotellsvitum, var Ritz-Carlton í Moskva á einum trettandaplássið. Rokningin fyri eina gisting var 13.715 dollars, tað er 92,434,00 krónur fyri eina nátt. Ikki er upplýst um tað er við morgunmati og um speileggið tá er vent, easy over. Men hesa myndina tók eg mánadagin við inngongdina til hotellið.
Við bara 180 rúmum á 15 hæddum lat Four Seasons hotellið upp í 2014 á sama stað, har klassiska Hotel Moskva var fyrr, millum endan á Tverskaya og byrjanina á Heilaga andans gøtu, Voskresenie, dygst við Kreml og Reyða Torgið.
Fert tú um opnað torgið, og upp einar trappur, rennir tú teg í hesar vøkru dyr, sum eru inngongdin til eina ferðafólkamatstovu, tey kalla. Ummælini eru ivasom og reytingin er einki serlig. Matstovan er sambært Tripadvisor nummar 1.565 av teim 11.369 matstovunum í Moskva. So eg haldi meg til inngangandi vakurleikan við dyrnar og ikki meir, hóast matlepin freistar við stroganoff. Og so eri eg við dyrnar í kendasta russiska handilshúsinum ГyM, tað er GUM við okkara stavum. Styttingin stendur í dag fyri Glávnyj Universáĺnyj Magazín, ein alt-møguligt-handil, har elstu partar eru frá 1893. Stalin gjørdi risastóra handilin til skrivstovur í 1928, og tá onnur konan hansara, Nadezhda, tók lívið av sær, bara 31 ára gomul, í 1932, varð líkið sýnt fram í hesum hølum. Handilsvirksemið varð tikið upp aftur í 1953, og tá frættist um alt Sovjetsamveldið, at nú var ein handil, har allar vørur fingust. Sigst, at røðin av svangum borgarum, sum vildi keypa mat og húsarhaldsvørur, rakk um alt Reyða Torgið. Tá Sovjetsamveldið fall, varð GUM privatiserað og selt handilsfelagnum Perekryostok, og í 2005 var helvtin seld russiska ríkmanninum Bosco di Ciliegi.
Her eru langar gongdir við glaslofti, trappum, springvatni, matstovum og marglætishandlum. Henda dagin var framsýning við barnatekningum, tí at 100 ár vóru liðin síðani Sergej Mikhalkov varð føddur og 80 ár síðan hann skrivaði børnunum fyrstu yrkingarnar um Дядя CTëпa, á enskum Uncle Steeple, sum er ein risastórur og fyrimyndarliga vinarligur løgreglumaður - ein mynsturborgari. Sergej Mikhalkov skrivaði eisini orðini til russiska tjóðsangin.
Nógva av handilspyntinum vendir sær til børnini, og vatt er lagt í trøðini at pynta til jóla.
Úr erva er sýnið tað bera luksus. Vesturlendskt plantaðu søgurnar um kalda kríggið og karga russiska gerandisdagin, verða gjørdar til skammar av øllum, sum tú sært í GUM. Og so eru ikki so nógvir illsintir vaktarmenn her sum í Harrod's í London. Her í Moskva er alt nice and easy, alla staðni við eksotiskum anga, frá turrum hjartarhornssalti til søta vanilju.
Lívið á kaffistovu er akkurát sum hjá okkum.
Men á onkrari hædd er tað aftur litríka Moskva, ið brettir seg út og vil fotograferast, sum í hesari grønu pannukakubúð.
Fyri endanum, oman móti Moskvaánni, er 455 ára gamli Vasilji katedralurin við teim litføgru og leykskapaðu tornunum, ið eru so eyðkend. Tað eru 75 ár síðan hernaðarliga russiska marsjin í 1941, tá nazitýskurin nærum stóð í durinum, og eftirtíð fekk eyguni upp fyri hersýningum, paradum av militerum slag, har fólk ikki bara kundi lesa í bløðunum og hoyra í útvarpinum um hernaðarliga megi, men sjálvi síggja og uppliva landsins egnu styrki, herróp og stivlatramp. Tað var og er enn stórt, søgdu fólk henda 75 ára festdagin, sum var mánadagin í vikuni.
Yndismotivið, sum kom fyri linsuna henda dag, var hesin gamli skeggjuti russari, ið poséraði sum ein annar Tolstoj millum gomlu krígsmaskinurnar á Reyða Torginum.
Uttanfyri múrin við Kreml savnaðust børn og ung at leggja reyðar rósur og minnast deyða hermannin við æviga eldin, og so at skriva í kavan, sum nú hevur lagt seg yvir litríku Moskvu.


text:
- Eg veit hvat fólk eg fái við fyri tað lønina
Politikkur12-12-2017 - 09:12 - Jóanis Nielsen
Ja dagurin í dag verður ein spennandi dagur, har ið greiða fæst á um fiskivinnan verður jarðað ella sleppur at forseta at liva.
Táð ið tosað hevur verið um fiskivinnuna hevur tosið bert snúð seg um uppisjóvarvinnuna og ein lítlan part um Barentshavið.
Jú tað er har ið pengarnar liggja í løtuni, so áhugin fyri teimum er størstur.
Tað undrar meg stórliga at ongin tekur okkum heima/botnfiska flotan upp á tungu - Vit eru gloymdir burtur millum 100-tals tonsini av polittiskur “rossamakrelum”.
Kemur hendan nýskipanin (les avskipanin) ígjøgnum verður standurin ringur.
Vit hava í áratíggir reypað okkum av at vit eiga so góðar føroyskar navigatørar,maskinmenn og aðrar leiðandi persónar umborð á havgangandi førum. Og sannheit er tað. Men hvaðani eru teir komnir? Jú teir eru komnir úr føroysku fiskivinnuni serliga botnfiskivinnuni á heima- og fjarleiðum.
Men hettar verður alt søga kemur hettar forkstuliga øvundsjúku uppskot ígjøgnum.
Lønin hjá flestu sjómonnum fer niður við eini 25-40% og hjá nøkrum við 100%
Mannskapsparturin hjá okkum fer at liggja um tey 600.000 í ár.
Tvs. at ein dekkari hevði fingið 600.000 um hann varð við allar túrarnar.
Vit ganga skiftið, yvirmenninar 2-2 og kokur/dekkarar 2-1.
So ein dekkari tjenar 400.000 í ár. Táð hevur makrelparturin givið 100.000 í manskapspart.
Makrelin missa vit eftur uppskotinum, so har reyk dekkaraparturin niður 333.000 kr.
Eg veit hvat fólk eg fái við fyri tað lønina.
So mín inniliga áheitan á tykkum tingfólk er, at tit fella hettar uppskotið. Farið gjøgnum øll hoyringsskriv, finnið ein reyðan tráð og arbeiði har útfrá.
NB:
Fólkið er við at fara í tvíningar av hesum uppskotið.
Jóhan Eli L. Poulsen